open-index/open-wikipedia-markdown huggingface dataset:
ജെസ്സി മക്‌ലാരൻ മാക്‌ഗ്രെഗർ

**ജെസ്സി മക്‌ലാരൻ മാക്‌ഗ്രെഗർ** (7 മെയ് 1863 - 22 മാർച്ച് 1906) 1899-ൽ എഡിൻബർഗ് സർവകലാശാലയിൽ നിന്ന് എം.ഡി. ബിരുദം നേടിയ ആദ്യ വനിതകളിൽ ഒരാളാണ്. എൽസി ഇംഗ്ലിസിനൊപ്പം സ്ത്രീകൾക്കായി എഡിൻബർഗിൽ മ്യൂർ ഹാൾ ഓഫ് റെസിഡൻസ് സ്ഥാപിക്കുന്നതിലും ഒരു അഭയകേന്ദ്രവും ദരിദ്ര സ്ത്രീകൾക്കായുള്ള ഒരു നഴ്സിംഗ് ഹോമും പ്രസവ ആശുപത്രിയും സജ്ജീകരിക്കുന്നതിലും അവർ സുപ്രധാന പങ്കുവഹിച്ചു.

## ആദ്യകാല ജീവിതം
1863 മെയ് 7 നാണ് ജെസ്സി മക്ലാരൻ മക്ഗ്രെഗർ ജനിച്ചത്. എഡിൻബർഗ് സ്‌കൂൾ ഓഫ് മെഡിസിൻ ഫോർ വുമണിലെ സോഫിയ ജെക്‌സ്-ബ്ലേക്കിന്റെ വിദ്യാർത്ഥിനിയായിരുന്ന അവർ, സ്ത്രീകൾ വൈദ്യശാസ്ത്ര ബിരുദം നേടുന്നതിനുള്ള തടസ്സങ്ങൾ സർവ്വകലാശാല നീക്കിയ ശേഷം എഡിൻബർഗ് സർവകലാശാലയിൽ ആദ്യമായി മെഡിക്കൽ ബിരുദം നേടിയ സ്ത്രീകളിൽ ഒരാളായിരുന്നു അവർ. ട്രിപ്പിൾ ക്വാളിഫിക്കേഷനിൽ (LRCPE, LRCSE, LRFPSG) തുടക്കത്തിൽ യോഗ്യത നേടിയ അവർ 1896-ൽ MBChB (ബാച്ചിലർ ഓഫ് മെഡിസിൻ) ബിരുദം നേടുകയും, പാഠ്യപദ്ധതിയിലെ എല്ലാ വിഷയങ്ങളിലും ഒന്നാം ക്ലാസ് ബഹുമതികൾ നേടിക്കൊണട്, എല്ലാ പ്രൊഫഷണൽ പരീക്ഷകളിലും ഏറ്റവും കുറഞ്ഞ സമയത്തിനുള്ളിൽ വിജയിക്കുകയും കൂടാതെ ആർതർ സ്കോളർഷിപ്പ് നേടുകയും ചെയ്തു. മൂന്ന് വർഷത്തിന് ശേഷം, തന്റെ MD (ഡോക്ടർ ഓഫ് മെഡിസിൻ) നേടിയ മാക്ഗ്രെഗർ, ഓഡിറ്ററി നാഡിയുടെ താരതമ്യഘടനയെക്കുറിച്ചുള്ള തന്റെപ്രബന്ധത്തിന് സ്വർണ്ണ മെഡൽ നേടുകയും ചെയ്തു.

## കരിയർ
1894-ൽ, അവൾ എഡിൻബറോയിൽ എൽസി ഇംഗ്ലിസിനൊപ്പം 8 വാക്കർ തെരുവിൽ ഒരു വൈദ്യശാസ്ത്ര പരിശീലനം ആരംഭിച്ചു. 1899-ൽ എം.ഡി പാസായ ശേഷം എഡിൻബറോയിലെ സ്ത്രീകൾക്കും കുട്ടികൾക്കുമുള്ള ആശുപത്രിയിൽ ജൂനിയർ ഫിസിഷ്യനായി നിയമിക്കപ്പെട്ട അവർ, കൂടാതെ എഡിൻബറോയിലെ റോയൽ ഹോസ്പിറ്റൽ ഫോർ സിക്ക് ചിൽഡ്രൻസിൽ രജിസ്ട്രാറും എക്‌സ്‌ട്രാ ഫിസിഷ്യൻമാരുടെ അസിസ്റ്റന്റുമായിരുന്നു. 1901-ൽ എൽസി ഇംഗ്ലിസിനൊപ്പം എഡിൻബറോയിലെ റോയൽ മൈലിൽ തൊഴിലാളിവർഗ സ്ത്രീകളുടെ പരിചരണത്തിനായി പ്രത്യേകമായുള്ള ഒരു പ്രസവ ആശുപത്രിയായ ദ ഹോസ്പൈസ് സ്ഥാപിക്കുന്നതിൽ പങ്കാളിയായി. 1901-ൽ എഡിൻബർഗ് ഒബ്‌സ്റ്റട്രിക്കൽ സൊസൈറ്റി അംഗമായും തിരഞ്ഞെടുക്കപ്പെടുകയും, കൂടാതെ മീറ്റിംഗുകളിൽ സാമ്പിളുകൾ അവതരിപ്പിക്കുകയും പേപ്പറുകൾ വായിക്കുകയും ചെയ്യുന്ന സജീവ അംഗവുമായിരുന്നു.

1905-ൽ, കുടുംബ കാരണങ്ങളാൽ, അവർ എഡിൻബർഗിലെ വൈദ്യശാസ്ത്ര പരിശീലനം ഉപേക്ഷിച്ച് അമേരിക്കയിലെ കൊളറാഡോയിലെ ഡെൻവറിലേക്ക് കുടിയേറി.

## മരണവും പാരമ്പര്യവും
1906 മാർച്ച് 22-ന് ഡെൻവറിൽ വച്ച് സെറിബ്രൽ മെനിഞ്ചൈറ്റിസ് ബാധിച്ച് മരണമടഞ്ഞ അവരുടെ മൃതദേഹം, ആ നഗരത്തിലെ ഫെയർമൗണ്ട് സെമിത്തേരിയിൽ അടക്കം ചെയ്തു. 1908-ൽ, മെഡിക്കൽ സയൻസിലെ ഡോ. ജെസ്സി മാക്ഗ്രെഗർ പ്രൈസ് 75 പൗണ്ട് മൂല്യത്തോടെ അവരുടെ സ്മാരകമായി സ്ഥാപിച്ചു.

## അവലംബം
ഷാർലറ്റ് ജോൺസൺ ബേക്കർ

ഡോ. **ഷാർലറ്റ് ജോൺസൺ ബേക്കർ** (മാർച്ച് 30, 1855ഒക്‌ടോബർ 31, 1937) കാലിഫോർണിയയിലെ സാൻ ഡീഗോയിൽ വൈദ്യശാസ്ത്രം അഭ്യസിച്ചിരുന്ന ചെയ്ത ആദ്യത്തെ വനിതയായിരുന്നു. ഇംഗ്ലീഷ്:**Charlotte Johnson Baker.**  അവൾ സെന്റ് ജോസഫ് ആസുപത്രിയിൽ പ്രസവചികിത്സയും ഗൈനക്കോളജിയും പരിശീലിച്ചു, അവിടെ അവളുടെ ഭർത്താവ് ഫ്രെഡ് ബേക്കർ, എംഡി, ഒരു ജനറൽ പ്രാക്ടീഷണറായിരുന്നു. സാൻ ഡിയാഗോയിലെ ആദ്യത്തെ ഡൊക്റ്റർ ദമ്പതിമാർ ബേക്കേഴ്‌സ് ആയിരുന്നു.

## ജീവിതരേഖ
1855 മാർച്ച് 30 ന് മസാച്യുസെറ്റ്‌സിലെ ന്യൂബറിപോർട്ടിൽ ഷാർലറ്റ് ലെ ബ്രെട്ടൺ ജോൺസൺ ജനിച്ചു. 1872-ൽ ന്യൂബറിപോർട്ട് ഹൈസ്കൂളിൽ നിന്ന് ബിരുദം നേടിയ അവർ ഒരു വർഷത്തെ അധ്യാപനത്തിന് ശേഷം 1873-ൽ വാസ്സർ കോളേജിൽ ചേർന്നു. ഈ സമയത്ത് അവൾ ജിംനാസ്റ്റിക്സിൽ ഒരു പരിശീലകയായിരുന്നു. അവൾ 1877-ൽ വസാറിൽ നിന്ന് കലയിൽ ബിരുദം നേടി. 1879-ലെ ശരത്കാലത്തിൽ, അവൾ മിഷിഗൺ യൂണിവേഴ്സിറ്റിയിലെ മെഡിക്കൽ ഡിപ്പാർട്ട്മെന്റിൽ ചേർന്നു; 1881-ൽ അവൾക്ക് MD ലഭിച്ചു. അവൾ ന്യൂബറിപോർട്ടിലേക്ക് മടങ്ങി, തുടർന്ന് 1882 മാർച്ച് 30-ന് ഡോ. ഫ്രെഡറിക് "ഫ്രെഡ്" ബേക്കറെ (ജനുവരി 29, 1854 - മെയ് 16, 1938) വിവാഹം കഴിച്ചു. ആ വർഷം അവർ ഒഹായോയിലെ അക്രോണിലേക്ക് മാറി, അവിടെ അവർ വൈദ്യം പരിശീലിച്ചു , ന്യൂ മെക്സിക്കോയിലെ സോക്കോറോയിലേക്ക് മാറുന്നതിന് മുമ്പ്, അവിടെ അവരുടെ രണ്ട് മക്കളായ മേരി കരോലിനും റോബർട്ട് ഹെൻറിയും ജനിച്ചു. 1888 ജനുവരിയിൽ, ബേക്കർ കുടുംബം കാലിഫോർണിയയിലെ സാൻ ഡീഗോയിലേക്ക് മാറി, അവിടെ അവരും ഭർത്താവും വിജയകരമായി അഭ്യസിച്ച വൈദ്യന്മാരായി, പോയിന്റ് ലോമ ഏരിയയിലെ റോസ്‌വില്ലിൽ സ്ഥിരതാമസമാക്കി. ബിരുദാനന്തര ബിരുദാനന്തരം ഒപ്‌റ്റിക്‌സ്, ഒഫ്താൽമോളജി എന്നിവയിൽ പ്രത്യേക ജോലികൾക്കായി ആ വർഷം വാസ്സർ കോളേജിൽ നിന്ന് എഎം നേടി.   സാൻ ഡീഗോ കൗണ്ടി മെഡിക്കൽ സൊസൈറ്റിയുടെ പ്രസിഡന്റായി തിരഞ്ഞെടുക്കപ്പെട്ട ആദ്യ വനിതയായിരുന്നു അവർ. 

### പദവികൾ

* തുല്യ വോട്ടവകാശ അസോസിയേഷന്റെ പ്രസിഡന്റ് 
* ആദ്യ വനിതാ പ്രസിഡന്റ്, സാൻ ഡീഗോ കൗണ്ടി മെഡിക്കൽ സൊസൈറ്റി, 1898 
* സതേൺ കാലിഫോർണിയ മെഡിക്കൽ സൊസൈറ്റിയുടെ വൈസ് പ്രസിഡന്റ് 
* സാൻ ഡീഗോ കൗണ്ടി വിമൻസ് ക്രിസ്ത്യൻ ടെമ്പറൻസ് യൂണിയന്റെ പ്രസിഡന്റ് 
* സാൻ ഡീഗോ വൈഡബ്ല്യുസിഎയുടെ സഹസ്ഥാപകനും മൂന്ന് വർഷത്തേക്ക് പ്രസിഡന്റും 
* ലീഗ് ഓഫ് സോഷ്യൽ വർക്കേഴ്സ് ലെജിസ്ലേറ്റീവ് ചെയർമാൻ. 
* ക്ഷയരോഗ വിരുദ്ധ സൊസൈറ്റി, ചിൽഡ്രൻസ് ഹോം, അസോസിയേറ്റഡ് ചാരിറ്റികൾ, ജോലി ചെയ്യുന്ന സ്ത്രീകളുടെയും പെൺകുട്ടികളുടെയും ക്ഷേമത്തിനായുള്ള സംയുക്ത കമ്മീഷൻ എന്നിവയിലെ അംഗം. 
* പോയിന്റ് ലോമ അസംബ്ലിയുടെ പ്രസിഡന്റ് (വനിതാ ക്ലബ്ബ്). 

## റഫറൻസുകൾ
എമിലി ബ്ലാക്ക്‌വെൽ

നാൻസി ടാൽബോട്ട് ക്ലാർക്കിന് ശേഷം, ഇന്നത്തെ കേസ് വെസ്റ്റേൺ റിസർവ് യൂണിവേഴ്സിറ്റിയിൽ നിന്ന് മെഡിക്കൽ ബിരുദം നേടിയ രണ്ടാമത്തെ വനിതയാണ് **എമിലി ബ്ലാക്ക്വെൽ** (ഒക്ടോബർ 8, 1826 - സെപ്റ്റംബർ 7, 1910).  ഇംഗ്ലീഷ്: **Emily Blackwell.** 1993-ൽ ദേശീയ വനിതാ ഹാൾ ഓഫ് ഫെയിമിൽ അവളെ ഉൾപ്പെടുത്തി. 

## ജീവിതരേഖ
എമിലി ബ്ലാക്ക്‌വെൽ 1826 ഒക്ടോബർ 8-ന് ഇംഗ്ലണ്ടിലെ ബ്രിസ്റ്റോളിൽ ജനിച്ചു. 1832-ൽ കുടുംബം യുഎസിലേക്ക് കുടിയേറി, 1837 -ൽ ഒഹായോയിലെ സിൻസിനാറ്റിക്ക് സമീപം താമസമാക്കി. അവളുടെ മൂത്ത സഹോദരി എലിസബത്തിന്റെ മാതൃകയിൽ നിന്ന് പ്രചോദനം ഉൾക്കൊണ്ട്, അവൾ ന്യൂയോർക്കിലെ ജനീവയിൽ മെഡിസിൻ പഠിക്കാൻ അപേക്ഷിച്ചു, അവിടെ അവളുടെ സഹോദരി 1849-ൽ ബിരുദം നേടിയെങ്കിലും നിരസിക്കപ്പെട്ട തുടർന്ന് അവളെ ഒരു വർഷത്തേക്ക് റഷ് മെഡിക്കൽ കോളേജിൽ പ്രവേശിപ്പിച്ചു, എന്നാൽ സംസ്ഥാന മെഡിക്കൽ സൊസൈറ്റി കോളേജിനെ തരം താഴ്ത്തിയതു മൂലം, അവൾക്ക് ഒരു സെമസ്റ്ററിൽ മാത്രമേ പങ്കെടുക്കാൻ കഴിഞ്ഞുള്ളൂ. ഒടുവിൽ, വെസ്‌റ്റേൺ റിസർവ് യൂണിവേഴ്‌സിറ്റിയുടെ മെഡിക്കൽ ബ്രാഞ്ചിലെ ഒഹായോയിലെ ക്ലീവ്‌ലാൻഡിലെ മെഡിക്കൽ കോളേജിൽ അവളെ സ്വീകരിച്ചു, 1854  ൽ ബിരുദം നേടി. 1857-ൽ ബ്ലാക്ക്‌വെൽ സഹോദരിമാരും മേരി സക്രെസെവ്‌സ്കയും ചേർന്ന് നിർദ്ധനരായ സ്ത്രീകൾക്കും കുട്ടികൾക്കുമായി ന്യൂയോർക്ക് ആശുപത്രി സ്ഥാപിച്ചു. ആദ്യം മുതൽ, എമിലി ആശുപത്രിയുടെ നടത്തിപ്പിന്റെയും ഫണ്ട് ശേഖരണത്തിന്റെയും ഉത്തരവാദിത്തം ഏറ്റെടുത്തു. തുടർന്നുള്ള നാൽപ്പത് വർഷക്കാലം, അവൾ ശസ്ത്രക്രിയ, നഴ്സിംഗ്, ബുക്ക് കീപ്പിംഗ് എന്നിവയ്ക്ക് മേൽനോട്ടം വഹിച്ചുകൊണ്ട് ആശുപത്രി കൈകാര്യം ചെയ്തു. ദീർഘകാല സാമ്പത്തിക സ്ഥിരത ഉറപ്പാക്കുന്ന ഫണ്ട് ആശുപത്രിക്ക് നൽകാൻ നിയമനിർമ്മാണ സഭയെ ബോധ്യപ്പെടുത്താൻ ബ്ലാക്ക്വെൽ അൽബാനിയിലേക്ക് പോയി. 16 മുറികളുള്ള വാടകവീട്ടിൽ പ്രവർത്തിച്ചിരുന്ന സ്ഥാപനത്തെ അവൾ ഒരു സമ്പൂർണ ആശുപത്രിയാക്കി മാറ്റി. 1874 ആയപ്പോഴേക്കും ആശുപത്രി പ്രതിവർഷം 7,000 രോഗികളെ സേവിച്ചു.

അമേരിക്കൻ ആഭ്യന്തരയുദ്ധകാലത്ത്, വുമൺസ് സെൻട്രൽ അസോസിയേഷൻ ഓഫ് റിലീഫ് സംഘടിപ്പിക്കാൻ ബ്ലാക്ക്വെൽ സഹായിച്ചു. ഈ അസോസിയേഷൻ യുദ്ധത്തിൽ സേവനത്തിനായി നഴ്സുമാരെ തിരഞ്ഞെടുത്ത് പരിശീലിപ്പിച്ചു. എമിലി, എലിസബത്ത് ബ്ലാക്ക്വെൽ, മേരി ലിവർമോർ എന്നിവരും യുണൈറ്റഡ് സ്റ്റേറ്റ്സ് സാനിറ്ററി കമ്മീഷന്റെ വികസനത്തിൽ ഒരു പ്രധാന പങ്ക് വഹിച്ചു.

യുദ്ധാനന്തരം, 1868-ൽ ബ്ലാക്ക്‌വെൽ സഹോദരിമാർ ന്യൂയോർക്ക് സിറ്റിയിൽ വനിതാ മെഡിക്കൽ കോളേജ് സ്ഥാപിച്ചു. എമിലി പ്രസവചികിത്സ പ്രൊഫസറായി, 1869-ൽ, ലണ്ടൻ സ്കൂൾ ഓഫ് മെഡിസിൻ ഫോർ വുമൺ രൂപീകരിക്കാൻ സഹായിക്കുന്നതിനായി എലിസബത്ത് ലണ്ടനിലേക്ക് മാറിയപ്പോൾ, എമിലി കോളേജിന്റെ ഡീനായി. 1876-ൽ ഇത് മൂന്ന് വർഷത്തെ ബിരുദം നൽകുന്ന സ്ഥാപനമായി മാറി, 1893-ൽ ഇത് ഒരു നാല് വർഷത്തെ ബിരുദകോളേജായി മാറി. 1899 ആയപ്പോഴേക്കും കോളേജ് 364 വനിതാ ഡോക്ടർമാരെ പരിശീലിപ്പിച്ചു.

## റഫറൻസുകൾ
കോറ ബെല്ലെ ബ്രൂസ്റ്റർ

**കോറ ബെല്ലെ ബ്രൂസ്റ്റർ** (1859 - ജൂലൈ 25, 1937) ഒരു അമേരിക്കൻ ഫിസിഷ്യൻ, സർജൻ, മെഡിക്കൽ എഴുത്തുകാരി, എഡിറ്റർ എന്നിവരായിരുന്നു. അവൾ ഒരു ഗൈനക്കോളജിക്കൽ സർജനായി ജോലി ചെയ്യുകയും അവളുടെ സഹോദരി ഫ്ലോറ അൽസോറ ബ്രൂസ്റ്റർ, എംഡിയുമായി സഹകരിച്ച് രണ്ട് മെഡിക്കൽ ജേണലുകൾ സ്ഥാപിക്കുകയും ചെയ്തു.

## ജീവിതരേഖ
കോറ ബെല്ലെ ബ്രൂസ്റ്റർ 1859 സെപ്റ്റംബർ 6 ന് ന്യൂയോർക്കിലെ ആൽമണ്ടിലാണ് ജനിച്ചത്.   

എഫ്രേം ജെ ബ്രൂസ്റ്ററിന്റെയും (മരണം.1868) മേരി ബർഡിക്ക് ബ്രൂസ്റ്ററിന്റെയും മൂന്നാമത്തെ മകളായിരുന്നു അവർ. സെവൻത് ഡേ ബാപ്റ്റിസ്റ്റുകൾ എന്ന് വിളിക്കപ്പെടുന്ന ഇംഗ്ലീഷ് മതപക്ഷമായിരുന്നു  മേരി. അവളുടെ പിതൃക്കൾ  സ്കോട്ട്ലൻഡിലെ ക്യാമ്പെൽസിൽ നിന്നാണ് വന്നത്, അതിനാൽ ഇംഗ്ലീഷ്- സ്കോച്ച് മിശ്രിതമാണ് അവളുടെ  പൈതൃകം  അവൾ പിൽഗ്രിം ഫാദേഴ്‌സിന്റെ തലവനായ വില്യം ബ്രൂസ്റ്ററിന്റെ പിൻഗാമിയായിരുന്നു. അവളുടെ പൂർവ്വികർ അമേരിക്കയിലെ സ്വതന്ത്ര സ്ഥാപനങ്ങളുടെ സ്ഥാപനത്തിലും സംരക്ഷണത്തിലും വളരെയധികം സംഭാവന ചെയ്തു, പിൽഗ്രിം ഫാദേഴ്സ് അമേരിക്കയ്റ്റുൽ എത്തും മുമ്പ് അവളുടെ വംശാവലി ഇംഗ്ലീഷ് ചരിത്രത്തിൽ കണ്ടെത്താൻ കഴിഞ്ഞിട്ടുണ്ട് 

അവളുടെ സഹോദരങ്ങളിൽ ആലീസ് ഡെൽഫിൻ ബ്രൂസ്റ്റർ (ജ.1861), ഫിഡെലിയ അഡെലിൻ ബ്രൂസ്റ്റർ (ജ. 1865), ഫ്ലോറ അൽസോറ ബ്രൂസ്റ്റർ, എം.ഡി, കൂടാതെ, ലൂഥർ പാമർ ബ്രൂസ്റ്റർ (ജ. 1858), ലിയോനാർഡ് തോർപ്പ് ബ്രൂസ്റ്റർ (ജ. 186) എന്നിവരും ഉൾപ്പെടുന്നു. ). 

പ്രിപ്പറേറ്ററി സ്കൂളിൽ പഠിക്കുമ്പോൾ, അവളുടെ മധ്യനാമമായ "ബെല്ലെ" എന്ന പേരിൽ അവൾ അറിയപ്പെട്ടു. അവൾ ഭാഗികമായി ആൽഫ്രഡ് യൂണിവേഴ്സിറ്റിയിൽ നിന്ന് വിദ്യാഭ്യാസം നേടിയ ബെല്ല അവിടെ അഞ്ച് വർഷം പഠിച്ചു. 

## റഫറൻസുകൾ

## കുറിപ്പുകൾ
ഫ്ലോറ എ. ബ്രൂസ്റ്റർ

**ഫ്ലോറ അൽസോറ ബ്രൂസ്റ്റർ** (ഫെബ്രുവരി 26, 1852 - ഫെബ്രുവരി 1919) ഒരു അമേരിക്കൻ ഭിഷഗ്വരയും , ശസ്ത്രക്രിയാ വിദഗ്ധയും, പത്രപ്രവർത്തകയും മെഡിക്കൽ പ്രത്രാധിപരും, കണ്ടുപിടുത്തക്കാരിയും ആയിരുന്നു. ഇംഗ്ലീഷ്:**Flora Alzora Brewster**. ബാൾട്ടിമോർ , മേരിലാൻഡിലെ ആദ്യത്തെ വനിതാ ശസ്ത്രക്രിയാ വിദഗ്ധയായ എന്നാണ് അവർ ഓർമ്മിക്കപ്പെടുന്നത്. 

ബാൾട്ടിമോറിൽ, അവൾ വേശ്യകളെ പരിപാലിക്കുന്ന ഒരു സ്ഥാപനത്തിന്റെയും സ്ത്രീകളുടെ അഭയകേന്ദ്രത്തിന്റെയും ചുമതലയുള്ള ഒരു ഫിസിഷ്യനായിരുന്നു. പിന്നീട്, അവൾ ഒരു സാനിറ്റോറിയത്തിന്റെ ചുമതലയുള്ള സംരഭകയും സർജനുമായിരുന്നു.   അവർ സ്ത്രീകളുടെ ഉന്നത മെഡിക്കൽ വിദ്യാഭ്യാസത്തിന്റെ തീവ്ര വക്താവായിരുന്നു. 

## ജീവിതരേഖ
ഫ്ലോറ അൽസോറ ബ്രൂസ്റ്റർ 1852 ഫെബ്രുവരി 26 ന് ന്യൂയോർക്കിലെ ആൽഫ്രഡിൽ ജനിച്ചു.    അവളുടെ കുടുംബം 1863-ൽ വടക്കൻ പെൻസിൽവാനിയയിലേക്ക് താമസം മാറ്റി. കോറ ബെല്ലെ ബ്രൂസ്റ്റർ സഹോദരിയായിരുന്നു.

അവൾ എഫ്രേം ജെ ബ്രൂസ്റ്ററിന്റെയും (മ. 1868) മേരി ബർഡിക്ക് ബ്രൂസ്റ്ററിന്റെയും മകളായിരുന്നു. ഒരു സെവൻത് ഡേ ബാപ്റ്റിസ്റ്റായിരുന്നു മേരി. അവർക്ക് ഇംഗ്ലീഷ്-സ്കോച്ച് പൈതൃകമുണ്ടായിരുന്നു  *1620-ൽ[[മെയ്‌ഫ്ലവർ|മെയ്ഫ്ലവർ]]  എന്ന കപ്പലിൽ ഇംഗ്ലണ്ടിൽ നിന്ന്* അമേരിക്കയിലെത്തിയ തീർത്ഥാടകർ എന്നു വിളിക്കുന്ന കുടുംബങ്ങളിലെ മൂപ്പൻ വില്യം ബ്രൂസ്റ്ററിന്റെ പിൻഗാമിയായിരുന്നു അവൾ.  

## റഫറൻസുകൾ
ഹെഡ ആൻഡേഴ്സൺ

**ഹെഡ ആൽബർട്ടിന ആൻഡേഴ്സൺ** (24 ഏപ്രിൽ 1861, മാൽമോ - 7 സെപ്റ്റംബർ 1950, ലണ്ട്), ഒരു സ്വീഡിഷ് വൈദ്യനായിരുന്നു. ലണ്ട് സർവകലാശാലയിലെ രണ്ടാമത്തെ വനിതാ വിദ്യാർത്ഥിനിയും സ്വീഡനിലെ സർവ്വകലാശാല വിദ്യാഭ്യാസം സിദ്ധിച്ച രണ്ടാമത്തെ വനിതാ ഫിസിഷ്യനുമായിരുന്നു അവർ.

## ജീവിതരേഖ
ആൻഡേഴ്സൺ എന്ന തൊഴിലാളിയുടെയും തന്ത്രശാലിയായ സ്ത്രീ ജോഹന്ന ആൻഡേഴ്സണിന്റെയും മകളായിരുന്നു ഹെഡ്ഡ ആൻഡേഴ്സൺ. 1866-ൽ അവളുടെ പിതാവിൻറെ മരണത്തേത്തുടർന്ന്, അവൾ മാതാവിനും  മൂന്ന് സഹോദരങ്ങൾക്കുമൊപ്പം മുത്തശ്ശിയുടെ അടുത്തേക്ക് താമസം മാറി.

അവളുടെ അമ്മയുടെ ഭാഗത്ത്, പതിനേഴാം നൂറ്റാണ്ട് മുതൽ കുറഞ്ഞത് ഏഴ് തലമുറകളായി പരമ്പരാഗത നാടോടി വൈദ്യം പരിശീലിച്ചിട്ടുള്ള ഒരു വൈദ്യശാസ്ത്ര സ്ത്രീകളുടെ ഒരു നിരയിൽ നിന്നായിരുന്നു അവൾ വന്നത്. അവളുടെ മുതു മുത്തശ്ശി മർന നിൽസ്‌ഡോട്ടറും മുത്തശ്ശി എൽന ഹാൻസണും വൈദ്യശാസ്ത്ര രംഗത്ത് സജീവമായിരുന്നു. അവളുടെ അമ്മയും മുത്തശ്ശിയും മാൽമോയിൽ മെഡിക്കൽ പ്രാക്ടീഷണർമാരായി ഒരുമിച്ച് ജോലി ചെയ്തിട്ടുണ്ട്. അവളുടെ മുത്തശ്ശി സ്കാൻഡിനേവിയയിലെല്ലായിടത്തും ലുണ്ടാക്വിന്നൻ ("വുമൺ ഓഫ് ലണ്ട്") എന്ന പേരിൽ പ്രശസ്തയായിരുന്നു, കൂടാതെ ലാഡ വൈദ്യനെന്ന് ആരോപിക്കപ്പെടാതിരിക്കാൻ ഒരു ബാർബർ സർജന്റെ അടുത്തുനിന്ന് വിദ്യാഭ്യാസവും നേടിയിരുന്നു. ഹെഡയുടെ അമ്മയും തൻറെ മാതാവിനേപ്പോലെ ഇങ്ങനെ ചെയ്തിരുന്നു.

1870-ൽ സ്വീഡനിലെ സർവ്വകലാശാലകൾ സ്ത്രീകൾക്കായി തുറന്നപ്പോൾ, മുത്തശ്ശി, അമ്മ തുടങ്ങിയ അവരുടെ കുടുംബത്തിന്റെ ചരിത്രിലെപ്പോലെ ലാഡ വൈദ്യം ആരോപിക്കപ്പെടാതിരിക്കാൻ അവളുടെ അമ്മയും മുത്തശ്ശിയും അവൾ ഒരു സർവ്വകലാശാലയിൽ മെഡിസിൻ പഠിക്കേണ്ടതുണ്ടെന്നും അങ്ങെ ഔപചാരിക ലൈസൻസ് നേടേണ്ടതാണെന്നും തീരുമാനിച്ചു.  ഹെഡ ആൻഡേഴ്സൺ മരിയ സ്റ്റെൻകുലയുടെ സ്കൂളിൽ പഠിച്ചശേഷം 1880-ൽ ലണ്ട് യൂണിവേഴ്സിറ്റിയിൽ ചേർന്നു.

അവിടെയുള്ള ആദ്യത്തെ വിദ്യാർത്ഥിനിയായി അവളെ വിളിക്കുന്നുവെങ്കിലും അൽപ്പകാലം മുമ്പ് അവിടെ ചേർന്നിരുന്ന ഹിൽഡെഗാർഡ് ബ്യോർക്ക് ആയിരുന്നു യഥാർത്ഥത്തിൽ ആദ്യ വിദ്യർത്ഥിനി. 1882 വരെ അവിടെയുള്ള ഒരേയൊരു സ്ത്രീയായിരുന്നു അവളെങ്കിലും സഹപാഠികളായ പുരുഷന്മാർ അവളോട് ബഹുമാനത്തോടെയാണ് പെരുമാറിയിരുന്നത്. അവൾ 1887-ൽ ബിരുദവും 1892-ൽ മെഡിക്കൽ ലൈസൻസും നേടി. കരോലിന വൈഡർസ്ട്രോമിന് ശേഷം സ്വീഡിഷ് സർവകലാശാലയിൽ നിന്ന് ബിരുദം നേടിയ രണ്ടാമത്തെ വനിതാ ഫിസിഷ്യൻ ആയി അവർ ഇതോടെ മാറി. 1892-ലും 1895-ലും കോപ്പൻഹേഗനിലും, 1893-ൽ ലീപ്സിഗിലെ മാക്സ് സാംഗറുടെ കീഴിലും അവൾ പഠിച്ചിരുന്നു. 1892-95 റോണിബിയിലും 1893-95 ൽ മാൽമോയിലും 1895-1925 ൽ സ്റ്റോക്ക്ഹോമിലും ഒരു ഡോക്ടറായി സജീവമായിരുന്ന അവർ, അതിനുശേഷം ലണ്ടിൽ സ്ഥിരതാമസമാക്കി.

## അവലംബം

വർഗ്ഗം:വൈദ്യശാസ്ത്രജ്ഞർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:1861-ൽ ജനിച്ചവർ
വർഗ്ഗം:സെപ്റ്റംബർ 7-ന് മരിച്ചവർ
വർഗ്ഗം:1950-ൽ മരിച്ചവർ
വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ
സൊണാലി മേത്ത സ്മിത്ത്

ഒരു അമേരിക്കൻ ഓങ്കോളജിസ്റ്റാണ് **സൊണാലി മേത്ത സ്മിത്ത്**. അവർ എൽവുഡ് വി. ജെൻസൻ പ്രൊഫസറും ഷിക്കാഗോ സർവകലാശാലയിലെ ഹെമറ്റോളജി/ഓങ്കോളജി വിഭാഗത്തിന്റെ മേധാവിയുമാണ്.
## ആദ്യകാല ജീവിതവും വിദ്യാഭ്യാസവും
ആദ്യ തലമുറയിലെ ഇന്ത്യൻ കുടിയേറ്റ മാതാപിതാക്കളുടെ മകളായി ഇല്ലിനോയിയിലെ ഷിക്കാഗോയിലാണ് സ്മിത്ത് ജനിച്ചത്. അവരുടെ അമ്മ പീഡിയാട്രീഷ്യനും അലർജിസ്റ്റും ആയിരുന്നു. അവരുടെ അച്ഛൻ ഒരു നഴ്സിംഗ് ഹോമിന്റെ ഉടമസ്ഥതയിലുള്ള ഒരു എഞ്ചിനീയറായിരുന്നു. അവർ ഫിൻബെർഗ് സ്കൂൾ ഓഫ് മെഡിസിനിൽ വൈദ്യശാസ്ത്ര ബിരുദം പൂർത്തിയാക്കി മെഡിക്കൽ ഫെലോഷിപ്പിനായി ഷിക്കാഗോ സർവകലാശാലയിൽ ചേരുന്നതിന് മുമ്പ് അവിടെ മെഡിക്കൽ റെസിഡൻസിക്കായി തുടർന്നു. അവളെ സ്ഥാപനത്തിലേക്ക് ആകർഷിച്ചത് എന്താണെന്ന് ചോദിച്ചപ്പോൾ സ്മിത്ത് പറഞ്ഞു: "ഞാൻ ഷിക്കാഗോ സർവകലാശാലയിൽ പോയതിന്റെ ഒരു കാരണം അതിന് വളരെ ശക്തമായ ഒരു ഗവേഷണ പരിപാടിയുണ്ട്, കൂടാതെ ലിംഫോമയുടെ രൂപത്തിൽ പ്രതിരോധ സംവിധാനത്തിന്റെ ടി, ബി സെല്ലുകളെ അവയ്ക്കെതിരെതന്നെ തിരിക്കാനുള്ള കഴിവ് സൂക്ഷ്മനിരീക്ഷണം ചെയ്യാൻ ഞാൻ ആഗ്രഹിച്ചു.

## അവലംബം
മേരി ബെല്ലെ ബ്രൗൺ

[ലഘുചിത്രം|" [നൂറ്റാണ്ടിലെ ഒരു സ്ത്രീ " എന്ന പുസ്തകത്തിൽ നിന്ന്]]
**മേരി ബെല്ലി ബ്രൗൺ**, എംഡി (മാർച്ച് 1, 1846ജൂലൈ 13, 1924) ഒരു അമേരിക്കൻ ഭിഷഗ്വരയും ശാസ്ത്രക്രിയാ വിദഗ്ദയുമായിരുന്നു. ഇംഗ്ലീഷ്:**Mary Belle Brown.** അക്കാലത്ത് വൈദ്യശാസ്ത്രത്തിൽ ശസ്ത്രക്രിയ പരിശീലിച്ച ചുരുക്കം ചില സ്ത്രീകളിൽ ഒരാളായിരുന്നു അവർ. ന്യൂയോർക്ക് മെഡിക്കൽ കോളേജ് ആൻഡ് ഹോസ്പിറ്റൽ ഫോർ വുമൺ പ്രൊഫസറും പ്രധാനാധ്യാപികയും ആയിരുന്നു അവർ.

## ജീവിതരേഖ
മേരി ബെല്ലെ ബ്രൗൺ 1848 മാർച്ച് 1 ന് ഒഹായോയിലെ മിയാമി കൗണ്ടിയിലെ സ്റ്റാൻടൺ ടൗൺഷിപ്പിൽ ജനിച്ചു. അവളുടെ പിതാവ്, ഡാനിയൽ ബ്രൗൺ (1809-1877), റോഡ് ഐലൻഡിൽ ജനിച്ച് 1828-ൽ പടിഞ്ഞാറോട്ട് അധിനിവേശം നടത്തിയ കുടിയേറ്റക്കാരിൽ ഒരാളായിരുന്നു. അവൾ അംഗമായിരുന്ന ബ്രൗൺ കുടുംബത്തിലെ ആ ശാഖയുടെ വംശാവലി ശ്രദ്ധേയമായിരുന്നു. അദ്ദേഹം അർനോൾഡ് ബ്രൗണിന്റെ മകനായിരുന്നു, അദ്ദേഹത്തിന്റെ മുത്തച്ഛൻ പ്രൊവിഡൻസ് പ്ലാന്റേഷൻസിന്റെ സഹസ്ഥാപകനായ റെവറന്റ് ചാഡ് ബ്രൗൺ ആയിരുന്നു. 1638 ജൂലൈയിൽ ബോസ്റ്റണിൽ എത്തിയ "മാർട്ടിൻ" എന്ന കപ്പലിൽ ചാഡ് ബ്രൗൺ ഇംഗ്ലണ്ടിൽ നിന്ന് കുടിയേറി. അദ്ദേഹം എത്തിയ വർഷം തന്നെ റോഡ് ഐലൻഡിലെ പ്രൊവിഡൻസിലേക്ക് പോയി. 1644-ൽ റോജർ വില്യംസ് ചാർട്ടറുമായി ഇംഗ്ലണ്ടിൽ നിന്ന് മടങ്ങിയെത്തും ആ ചാർട്ടറിൽ ഒപ്പുവെച്ച മുപ്പത്തിയൊൻപത് പേരിൽ ചാഡ് ബ്രൗണും ആദ്യത്തെ രേഖാമൂലമുള്ള ഗവൺമെന്റിന്റെ രൂപം തയ്യാറാക്കാൻ നാലംഗ സമിതിയിൽ ഒരാളായിരുന്നു. 1642-ൽ അദ്ദേഹം ബാപ്റ്റിസ്റ്റ് ചർച്ചിന്റെ ആദ്യത്തെ സെറ്റിൽഡ് പാസ്റ്ററായി നിയമിതനായി. അവന്റെ കൊച്ചുമക്കൾ. ജോണും ജെയിംസും ചേർന്ന് അദ്ദേഹത്തിന്റെ ഉടമസ്ഥതയിലുള്ള ഭൂമിയുടെ ഒരു ഭാഗം തിരികെ വാങ്ങി റോഡ് ഐലൻഡിലെ കോളേജിൽ സമർപ്പിച്ചു. 1770-ൽ ജോൺ ബ്രൗൺ യൂണിവേഴ്സിറ്റി ഹാളിന്റെ സ്ഥാപനം നടന്നു. 1804-ൽ ആ സ്ഥാപനത്തിന്റെ പേര് ബ്രൗൺ യൂണിവേഴ്സിറ്റി എന്നാക്കി മാറ്റി. മേരി ബെല്ലെ ബ്രൗണിന്റെ അമ്മയുടെ പേര് ടെൽഫോർഡ് എന്നായിരുന്നു, അവളുടെ പൂർവ്വികർ ഇംഗ്ലണ്ടിൽ നിന്നുള്ള ജെന്നിംഗ്സ് കുടുംബത്തിൽപ്പെട്ടവരായിരുന്നു. മിയാമി കൗണ്ടിയിലെ ആദ്യകാല കുടിയേറ്റക്കാരനായിരുന്ന ആൻഡ്രൂ ടെൽഫോർഡിന്റെ മകളായിരുന്നു അവൾ. അവളുടെ അമ്മ എലിസ ടെൽഫോർഡ് (1816-1899) പ്രദേശത്തെ ഒരു ഡോക്ടറായിരുന്നു അവർ അവിടെ വന്നിരുന്ന എല്ലാ രോഗികൾക്കുമായി മരുന്നും തുണികളും കരുതി വച്ചിരുന്നു. അമ്മയിൽ നിന്നാണ് മേരിക്ക് വൈദ്യശാസ്ത്രത്തിനോടുള്ള ഇഷ്ടം ഉണ്ടായത്   ബ്രൗണിന് 5 സഹോദരങ്ങളുണ്ടായിരുന്നു: സൈറസ് ടെൽഫോർഡ് (1844-1914), കൊർണേലിയ ജെ. (1844-1907), റെബേക്ക, അർനോൾഡ് ഒ. (1852-1928), ഹാരി ഡബ്ല്യു. (1860-1917). 

## റഫറൻസുകൾ

വർഗ്ഗം:അമേരിക്കൻ ഭിഷഗ്വരർ
വർഗ്ഗം:ശസ്ത്രക്രിയാവിദഗ്ധർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:1846-ൽ ജനിച്ചവർ
വർഗ്ഗം:ജൂലൈ 13-ന് മരിച്ചവർ
വർഗ്ഗം:1924-ൽ മരിച്ചവർ
രഞ്ജന ശ്രീവാസ്തവ

മെൽബണിൽ നിന്നുള്ള ഒരു ഓങ്കോളജിസ്റ്റും ഫുൾബ്രൈറ്റ് പണ്ഡിതയും എഴുത്തുകാരിയുമാണ് **രഞ്ജന ശ്രീവാസ്തവ** OAM. ദ ഗാർഡിയൻ ദിനപ്പത്രത്തിന്റെ സ്ഥിരം കോളമിസ്റ്റാണ് അവർ. അവിടെ വൈദ്യശാസ്ത്രവും മനുഷ്യത്വവും തമ്മിലുള്ള വിഭജനത്തെക്കുറിച്ച് എഴുതുന്നു. കൂടാതെ ന്യൂ ഇംഗ്ലണ്ട് ജേണൽ ഓഫ് മെഡിസിനിൽ പതിവായി ഉപന്യാസം എഴുതുന്നു. 2018-ലെ ജേർണലിസത്തിലെ മികവിനുള്ള വാക്ക്ലി അവാർഡിന് ഫൈനലിസ്റ്റായിരുന്നു.
## പുരസ്കാരങ്ങളും ബഹുമതികളും
*2017-ൽ ഓർഡർ ഓഫ് ഓസ്‌ട്രേലിയ മെഡൽ (OAM), ഓങ്കോളജിയിലും ഡോക്‌ടർ-പേഷ്യന്റ് കമ്മ്യൂണിക്കേഷൻ മെച്ചപ്പെടുത്തുന്നതിലും അവളുടെ പങ്ക് പരിഗണിച്ച് ലഭിച്ചു.
*ബക്‌സ്‌ബോം ഇൻസ്റ്റിറ്റ്യൂട്ട് ഇന്റർനാഷണൽ സ്‌കോളർ, 2017, ചിക്കാഗോ യൂണിവേഴ്‌സിറ്റിയിലെ ബക്‌സ്‌ബോം ഇൻസ്റ്റിറ്റ്യൂട്ട് ഫോർ ക്ലിനിക്കൽ എക്‌സലൻസിൽ.
*ഡൈയിംഗ് ഫോർ എ ചാറ്റ്, 2013-ലെ മനുഷ്യാവകാശ സാഹിത്യ സമ്മാനം. 
*"ഹെൽത്ത്‌കെയർ ഫ്രം ദി ഫ്രണ്ട് ലൈനിൽ" എന്ന ലേഖനത്തിന് "വിമർശനം, വിശകലനം, അഭിപ്രായം, വിമർശനം" വിഭാഗത്തിൽ 2018-ലെ വാക്ക്‌ലി അവാർഡിലെ ഫൈനലിസ്റ്റ്.
* *Westpac Women of Influence Award*
*വെസ്റ്റ്പാക് വുമൺ ഓഫ് ഇൻഫ്ലുവൻസ് അവാർഡ്
*മോനാഷ് യൂണിവേഴ്സിറ്റി വിശിഷ്ട പൂർവ്വവിദ്യാർത്ഥി അവാർഡ്
*2011-ൽ NSW പ്രീമിയർ സാഹിത്യ സമ്മാനത്തിനായി ടെൽ മി ദ ട്രൂത്ത് ഷോർട്ട്‌ലിസ്റ്റ് ചെയ്യപ്പെട്ടു.
*ഒരു ഡോക്ടറാകാൻ എന്താണ് വേണ്ടത്: ഒരു ഇൻസൈഡേഴ്‌സ് ഗൈഡ്, ഓസ്‌ട്രേലിയൻ കരിയർ ബുക്ക് അവാർഡിനുള്ള ഫൈനലിസ്റ്റ്.
*മംബ്രല്ല പബ്ലിഷ് അവാർഡുകൾ, വളരെ പ്രശംസിക്കപ്പെട്ടു
## Selected works
*
*
*
*
*
*
*
*

## അവലംബം

## External links
* Ranjana Srivastava, *Guardian* contributor page
സാന്ദ്ര എം. സ്വെയിൻ

ഒരു അമേരിക്കൻ ഓങ്കോളജിസ്റ്റും സ്തനാർബുദ വിദഗ്ധയും ക്ലിനിക്കൽ ട്രാൻസ്ലേഷൻ ഗവേഷകയുമാണ് **സാന്ദ്ര എം. സ്വെയിൻ** (ജനനം: 1954) . അവർ ഇപ്പോൾ ജോർജ്ജ്ടൗൺ യൂണിവേഴ്സിറ്റി സ്കൂൾ ഓഫ് മെഡിസിനിൽ മെഡിസിൻ പ്രൊഫസറും ജോർജ്ജ്ടൗൺ യൂണിവേഴ്സിറ്റി മെഡിക്കൽ സെന്റർ (GUMC), മെഡ്സ്റ്റാർ ഹെൽത്ത്  എന്നിവിടങ്ങളിൽ ഗവേഷണ വികസനത്തിനുള്ള അസോസിയേറ്റ് ഡീനും കൂടാതെ F. എഡ്വേർഡ് ഹെബർട്ട് സ്കൂളിൽ മെഡിസിൻ പ്രൊഫസറും യൂണിഫോംഡ് സർവീസസ് യൂണിവേഴ്‌സിറ്റി ഓഫ് ഹെൽത്ത് സയൻസസിലെ എഫ്. എഡ്വേർഡ് ഹെബർട്ട് സ്‌കൂൾ ഓഫ് മെഡിസിനിൽ മെഡിസിൻ അഡ്‌ജക്‌റ്റ് പ്രൊഫസറും കൂടിയാണ്. അവർ 2012 മുതൽ 2013 വരെ സേവനമനുഷ്ഠിച്ച അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജിയുടെ (ASCO) മുൻ പ്രസിഡന്റ് കൂടിയാണ്.

മെറ്റാസ്റ്റാറ്റിക്, ഇൻഫ്ലമേറ്ററി സ്തനാർബുദം, സ്തനാർബുദത്തിന്റെ അനുബന്ധ ചികിത്സ, മെറ്റാസ്റ്റാറ്റിക് HER2+ സ്തനാർബുദം, കാർഡിയോടോക്സിസിറ്റി, അതുപോലെ ആരോഗ്യ പരിപാലന അസമത്വങ്ങൾ എന്നിവയിലെ ക്ലിനിക്കൽ പരീക്ഷണങ്ങളും വിവർത്തന ഗവേഷണങ്ങളും സാന്ദ്രയുടെ ഗവേഷണത്തിന്റെ ശ്രദ്ധാകേന്ദ്രം ആണ്.,,  ന്യൂ ഇംഗ്ലണ്ട് ജേണൽ ഓഫ് മെഡിസിൻ (NEJM), ജേണൽ ഓഫ് ക്ലിനിക്കൽ ഓങ്കോളജി (JCO) എന്നിവയുൾപ്പെടെ ഒന്നിലധികം മെഡിക്കൽ ജേണലുകളിൽ തന്റെ ഗവേഷണത്തെക്കുറിച്ച് 275-ലധികം ലേഖനങ്ങൾ അവർ എഴുതിയിട്ടുണ്ട്. കൂടാതെ, ദ ന്യൂയോർക്ക് ടൈംസ്, ദി വാൾ സ്ട്രീറ്റ് ജേർണൽ എന്നിവയിലും NPR-ന്റെ വീക്കെൻഡ് എഡിഷൻ സൺഡേ, PBS ന്യൂസ് അവർ എന്നിവയിലും അവർ അഭിമുഖം നടത്തിയിട്ടുണ്ട്.
## അവലംബം
മേരി-എല്ലൻ ടാപ്ലിൻ

ഹാർവാർഡിന്റെ ലോംഗ്‌വുഡ് മെഡിക്കൽ ആൻഡ് അക്കാദമിക് ഏരിയയിലെ ഡാന ഫാർബർ കാൻസർ ഇൻസ്റ്റിറ്റ്യൂട്ടിലെയും ബ്രിഗാം ആൻഡ് വിമൻസ് ഹോസ്പിറ്റലിലെയും ഗവേഷണ ഓങ്കോളജിസ്റ്റാണ് **മേരി-എല്ലൻ ടാപ്ലിൻ** (ജനനം: 1960).

ഡാന ഫാർബർ കാൻസർ ഇൻസ്റ്റിറ്റ്യൂട്ടിലെയും ബ്രിഗാം ആൻഡ് വിമൻസ് ഹോസ്പിറ്റലിലെ കാൻസർ സെന്ററിലെയും ജെനിറ്റോറിനറി ഓങ്കോളജിക്ക് വേണ്ടിയുള്ള ലാങ്ക് സെന്റർ ഇൻസ്റ്റിറ്റ്യൂട്ട് ഫിസിഷ്യനും ക്ലിനിക്കൽ റിസർച്ച് ഡയറക്ടറുമാണ് ടാപ്ലിൻ. ലോങ്‌വുഡ് മെഡിക്കൽ ഏരിയയിലെ ഹാർവാർഡ് മെഡിക്കൽ സ്‌കൂളിൽ മെഡിസിൻ പ്രൊഫസറാണ്. പ്രോസ്റ്റേറ്റ് കാൻസർ ക്ലിനിക്കൽ ട്രയൽ കൺസോർഷ്യം, ഡാന-ഫാർബർ സ്‌പോർ ഗ്രാന്റ്, സ്റ്റാൻഡ് അപ്പ് 2 ക്യാൻസർ, നിരവധി പ്രോസ്റ്റേറ്റ് കാൻസർ ഫൗണ്ടേഷൻ ചലഞ്ച് ഗ്രാന്റുകൾ എന്നിവയുൾപ്പെടെ നിരവധി പ്രോജക്ടുകളിൽ അവർ അന്വേഷകയായിരുന്നു.

ഡാന-ഫാർബർ കാൻസർ ഇൻസ്റ്റിറ്റ്യൂട്ടിൽ, ക്ലിനിക്കൽ റിസർച്ചിനായുള്ള എക്‌സിക്യൂട്ടീവ് കമ്മിറ്റിയുടെ അധ്യക്ഷയും, ജെനിറ്റോറിനറി ഓങ്കോളജിക്ക് വേണ്ടിയുള്ള ലാങ്ക് സെന്റർ ക്ലിനിക്കൽ റിസർച്ച് ഡയറക്ടറുമാണ്.
## സ്വകാര്യ ജീവിതം
മെഡിക്കൽ സ്‌കൂളിൽ പഠിക്കുന്ന വർഷങ്ങളിൽ അവർ കണ്ടുമുട്ടിയ ടാപ്ലിന്റെ ഭർത്താവ് 2005-ൽ ബ്രെയിൻ ട്യൂമർ ബാധിച്ച് മരിച്ചു. അവരുടെ മെഡിക്കൽ റെസിഡൻസിയും അതേ നഗരത്തിലായിരുന്നു. ആ സമയത്താണ് അവരുടെ ആദ്യത്തെ മകൾ ജനിച്ചത്. അവർ അവരുടെ രണ്ട് പെൺമക്കളോടൊപ്പം ബോസ്റ്റണിൽ താമസിക്കുന്നു.

## അവലംബം

## External links
* Dana Farber Cancer Institute profile for Dr. Mary Ellen B. Taplin
* DFCI Introductory video profile of Dr. Mary-Ellen Taplin
* ''U.S. News & World Report'' profile of Mary-Ellen Taplin, MD
* Dana Farber/Harvard Cancer Center profile of Mary-Ellen Taplin, MD 
* Dr. Mary-Ellen Taplin on Treating Prostate/GU Cancers | Dana–Farber Cancer Institute.  Published on December 8, 2015, by the Dana–Farber Cancer Institute
* YouTube videos of Dr. Mary-Ellen Taplin explaining dynamics of cancer and cancer treatment
* Harvard Catalyst profile for Mary-Ellen Taplin, MD

വർഗ്ഗം:കാൻസർ ഗവേഷകർ
വർഗ്ഗം:1960-ൽ ജനിച്ചവർ
നാൻസി ജെയ്ൻ ടാർബെൽ

ഹാർവാർഡ് മെഡിക്കൽ സ്കൂളിലെയും മസാച്ചുസെറ്റ്സ് ജനറൽ ഹോസ്പിറ്റലിലെയും റേഡിയേഷൻ ഓങ്കോളജിയിലെ  സി.സി. വാങ് പ്രൊഫസർ ആണ് **നാൻസി ജെയ്ൻ ടാർബെൽ** . മുമ്പ്, അവർ ഹാർവാർഡ് മെഡിക്കൽ സ്കൂളിൽ (2008-2019) അക്കാദമിക്, ക്ലിനിക്കൽ അഫയേഴ്സ് ഡീൻ ആയിരുന്നു.

വിമൻസ് കരിയറുകളുടെ മാസ് ജനറൽ ഓഫീസിന്റെയും ഫാക്കൽറ്റി ഡെവലപ്‌മെന്റിന്റെയും (എംജിഎച്ച് സിഎഫ്‌ഡി) സ്ഥാപക ഡയറക്ടറായിരുന്നു അവർ. അമേരിക്കൻ സൊസൈറ്റി ഓഫ് റേഡിയേഷൻ ഓങ്കോളജിയുടെ (ASTRO) സ്വർണ്ണ മെഡലും ടെക്സസ് യൂണിവേഴ്സിറ്റി എംഡി ആൻഡേഴ്സൺ കാൻസർ സെന്ററിൽ നിന്നുള്ള മാർഗരറ്റ് ക്രിപ്കെ ലെജൻഡ് അവാർഡും അവർക്ക് ലഭിച്ചിട്ടുണ്ട്. 2002-ൽ നാഷണൽ അക്കാദമികളുടെ ഇൻസ്റ്റിറ്റ്യൂട്ട് ഓഫ് മെഡിസിനിലേക്ക് അവർ തിരഞ്ഞെടുക്കപ്പെട്ടു (ഇപ്പോൾ നാഷണൽ അക്കാദമി ഓഫ് മെഡിസിൻ). 2005-ൽ അവർ സി.സി. ഹാർവാർഡ് മെഡിക്കൽ സ്കൂളിലെ റേഡിയേഷൻ ഓങ്കോളജിയിലെ സി.സി വാങ് പ്രൊഫസറായി.

## പ്രസിദ്ധീകരണങ്ങൾ
250-ലധികം യഥാർത്ഥ പ്രസിദ്ധീകരണങ്ങളും പുസ്തക അധ്യായങ്ങളും അവർ രചിച്ചിട്ടുണ്ട്. ഗൂഗിൾ സ്കോളർ അനുസരിച്ച് അവരുടെ എച്ച്-ഇൻഡക്സ് 24,652 ഉദ്ധരണികളോടെ 89 ആണ് (2020 ജനുവരി 31 വരെ). പീഡിയാട്രിക് റേഡിയേഷൻ ഓങ്കോളജിയുടെ കോ-എഡിറ്ററാണ് അവർ. ഇപ്പോൾ അതിന്റെ ആറാം പതിപ്പിലാണ്.

## ഗവേഷണം
ഡോ. ടാർബെൽ 1997-2008 കാലഘട്ടത്തിൽ മസാച്യുസെറ്റ്‌സ് ജനറൽ ഹോസ്പിറ്റലിൽ പീഡിയാട്രിക് റേഡിയേഷൻ ഓങ്കോളജി സേവനം വികസിപ്പിച്ചെടുത്തു.  അതിനുമുമ്പ്, ബോസ്റ്റൺ ചിൽഡ്രൻസ് ഹോസ്പിറ്റലിലെ പീഡിയാട്രിക് റേഡിയേഷൻ ഓങ്കോളജി പ്രോഗ്രാമിന് അവർ നേതൃത്വം നൽകി. പീഡിയാട്രിക് ഓങ്കോളജിയിലും പീഡിയാട്രിക് ബ്രെയിൻ ട്യൂമറുകളിലും വിദഗ്ധയായ അവർ ദേശീയ ചിൽഡ്രൻസ് ഓങ്കോളജി ഗ്രൂപ്പ് ബ്രെയിൻ ട്യൂമർ കമ്മിറ്റിയിൽ സേവനമനുഷ്ഠിക്കുന്നു.

## അവലംബം

## External links
*
*Nancy J. Tarbell papers, 1984-2008 (inclusive). H MS c312. Harvard Medical Library, Francis A. Countway Library of Medicine, Boston, Mass. 

വർഗ്ഗം:1951-ൽ ജനിച്ചവർ
കൊൺസുവേലോ ക്ലാർക്-സ്റ്റ്യുവാർട്ട്

ലഘുചിത്രം|ബോസ്റ്റണിൽ ഒരു മെഡിക്കൽ വിദ്യാർത്ഥിയായി കോൺസുലോ ക്ലാർക്ക്-സ്റ്റുവർട്ട്.
അമേരിക്കയിലെ ഒഹായോയിൽ വൈദ്യശാസ്ത്രം അഭ്യസിച്ച ആദ്യത്തെ ആഫ്രിക്കൻ അമേരിക്കൻ വനിതയാണ് **കോൺസുലോ ക്ലാർക്ക്-സ്റ്റുവർട്ട്** (ജൂലൈ 22, 1860  - ഏപ്രിൽ 17, 1910). ഇംഗ്ലീഷ്:**Consuelo Clark-Stewart.**

ഇരുപത് വർഷത്തോളം അവൾ യംഗ്‌സ്‌ടൗണിൽ വിജയകരമായ വൈദ്യശാസ്ത്ര ചികിത്സകൾ നടത്തി, അവിടെ അവൾ വെളുത്തതും കറുത്തതുമായ രോഗികളെ ചികിത്സിച്ചു.  ആദ്യത്തെ കറുത്തവർഗ്ഗക്കാരനായ സോഷ്യലിസ്റ്റായി കണക്കാക്കപ്പെടുന്ന പീറ്റർ എച്ച്. ക്ലാർക്കിന്റെ മകളായി ജനിച്ചു. ഒഹായോയിലെ ആദ്യത്തെ കറുത്തവർഗ്ഗ അഭിഭാഷകരിൽ ഒരാളും തിരഞ്ഞെടുക്കപ്പെട്ട പ്രതിനിധികളിൽ ഒരാളുമായ വില്യം ആർ. സ്റ്റുവർട്ടിനെ വിവാഹം കഴിച്ചു

## ജീവിതരേഖ
പീറ്റർ എച്ച് ക്ലാർക്കിന്റെയും ഫ്രാൻസിസ് ആൻ വില്യംസ് ക്ലാർക്കിന്റെയും മൂന്ന് മക്കളിൽ ഒരാളായി 1861-ൽ ഒഹായോയിലാണ് ക്ലാർക്ക് ജനിച്ചത്.  അവൾ 1879  ൽ സിൻസിനാറ്റിയിലെ ഗെയ്‌ൻസ് ഹൈസ്‌കൂളിൽ നിന്ന് ബിരുദം നേടി.

ഹൈസ്കൂളിന് ശേഷം ക്ലാർക്ക് സിൻസിനാറ്റിയിലെ ആദ്യത്തെ വനിതാ ഫിസിഷ്യൻ ഡോ. എൽമിറ വൈ. ഹോവാർഡിനൊപ്പം  സ്വകാര്യമായി വൈദ്യശാസ്ത്രം പഠിച്ചു. അവൾ പിന്നീട് ബോസ്റ്റൺ യൂണിവേഴ്സിറ്റി സ്കൂൾ ഓഫ് മെഡിസിനിൽ ഒരു സ്ഥാനം നേടി,  1884-ൽ അവളുടെ അവസാന പരീക്ഷകളിൽ ഏറ്റവും ഉയർന്ന ബഹുമതികൾ അടക്കം ബിരുദം നേടി.  അതിനുശേഷം അവൾ ഒഹായോയിലേക്ക് മടങ്ങി, അവിടെ സ്ത്രീകൾക്കും കുട്ടികൾക്കുമുള്ള ഒഹായോ ഹോസ്പിറ്റലിൽ ജോലി ചെയ്തു. 1890-ൽ കറുത്തവർഗ്ഗക്കാരനായ അഭിഭാഷകൻവില്യം ആർ. സ്റ്റുവർട്ടിനെ അവർ വിവാഹം കഴിച്ചു.  അതിനുശേഷം അവൾ സ്വയം ഡോ. കോൺസുവേലോ ക്ലാർക്ക്-സ്റ്റുവർട്ട് എന്ന് വിശേഷിപ്പിച്ചു. അവൾ ഭർത്താവിനൊപ്പം ഒഹായോയിലെ യങ്‌സ്‌ടൗണിലേക്ക് താമസം മാറി. അവൾ വൈദ്യശാസ്ത്രത്തിൽ ഒരു സ്വകാര്യ പ്രാക്ടീസ് സ്ഥാപിച്ചു, അവിടെ അവൾ കറുത്തതും വെള്ളക്കാരുമായ രോഗികളെ ചികിത്സിച്ചു.

## റഫറൻസുകൾ
വാൽ അർക്കൂഷ്

**വലേരി എ. അർക്കൂഷ്** ഒരു അമേരിക്കൻ അനസ്‌തേഷ്യോളജിസ്റ്റും രാഷ്ട്രീയ പ്രവർത്തകയും അക്കാദമിക് വിദഗ്ധയുമാണ്. പെൻസിൽവാനിയ ഡിപ്പാർട്ട്‌മെന്റ് ഓഫ് ഹ്യൂമൻ സർവീസസിന്റെ നിയുക്ത സെക്രട്ടറിയാണ് അവർ. മോണ്ട്ഗോമറി കൗണ്ടി ബോർഡ് ഓഫ് കമ്മീഷണർമാരുടെ ചെയർമാനാണ് അർക്കൂഷ്. 2022-ൽ പെൻസിൽവാനിയയിൽനിന്ന് അമേരിക്കൻ ഐക്യനാടുകളിലെ  സെനറ്റ് തിരഞ്ഞെടുപ്പിൽ അവർ സ്ഥാനാർത്ഥിയായിരുന്നു.

## ആദ്യകാല ജീവിതം
1982-ൽ നോർത്ത് വെസ്‌റ്റേൺ യൂണിവേഴ്‌സിറ്റിയിൽ നിന്ന് അർക്കൂഷ് സാമ്പത്തിക ശാസ്ത്രത്തിൽ ബിരുദം നേടി. 1986-ൽ യൂണിവേഴ്‌സിറ്റി ഓഫ് നെബ്രാസ്‌ക മെഡിക്കൽ സെന്ററിൽ നിന്ന് മെഡിസിനിൽ ഡോക്‌ടർ ബിരുദം നേടിയ അവർ, 2007-ൽ ജോൺസ് ഹോപ്‌കിൻസ് യൂണിവേഴ്‌സിറ്റിയിൽ നിന്ന് മാസ്റ്റർ ഓഫ് പബ്ലിക് ഹെൽത്ത് ബിരുദവും നേടി. പ്രസവചികിത്സയിൽ ശ്രദ്ധ കേന്ദ്രീകരിച്ചുകൊണ്ട് അനസ്‌തേഷ്യോളജി വിഭാഗത്തിൽ ജെഫേഴ്‌സൺ മെഡിക്കൽ കോളേജിലാണ് അവർ തന്റെ റെസിഡൻസി കാലം ചിലവഴിച്ചത്.

## അക്കാദമിക് ജീവിതം
പെൻസിൽവാനിയ യൂണിവേഴ്സിറ്റിയിലെ പെരെൽമാൻ സ്കൂൾ ഓഫ് മെഡിസിനിൽ ക്ലിനിക്കൽ അനസ്തേഷ്യോളജി, ക്ലിനിക്കൽ ഒബ്സ്റ്റട്രിക്സ് ആൻഡ് ഗൈനക്കോളജി എന്നിവയുടെ പ്രൊഫസറായിരുന്നു അർകൂഷ്. 1999 മുതൽ 2004 വരെയുള്ള കാലത്ത് ഡ്രെക്സൽ യൂണിവേഴ്സിറ്റി കോളേജ് ഓഫ് മെഡിസിനിൽ അനസ്തേഷ്യോളജി വിഭാഗത്തിന്റെ ചെയർമാനായിരുന്നു അവർ. സിഡ്‌നി കിമ്മൽ മെഡിക്കൽ കോളേജിലും അവർ അദ്ധ്യാപനം നടത്തിയിട്ടുണ്ട്.

2007-ൽ അർക്കൂഷ് നാഷണൽ ഫിസിഷ്യൻസ് അലയൻസിന്റെ ബോർഡിൽ അംഗമായി ചേർന്നു. 2010 മുതൽ 2012 വരെ അവർ അതിന്റെ പ്രസിഡന്റായി സേവനമനുഷ്ഠിച്ചു.

## സ്വകാര്യ ജീവിതം
ഭർത്താവ് ജെഫ് ഹാർബിസണിനൊപ്പം പെൻസിൽവാനിയയിലെ മോണ്ട്ഗോമറി കൗണ്ടിയിൽ സ്പ്രിംഗ്ഫീൽഡ് ടൗൺഷിപ്പിലാണ് ആർക്കൂഷ് താമസിക്കുന്നത്. അവൾക്ക് 3 കുട്ടികളുണ്ട്.

## അവലംബം
സൂസൻ എലിസബത്ത് വുഡ് ക്രോക്കർ

ലഘുചിത്രം|Susan Elizabeth Wood Crocker
**സൂസൻ എലിസബത്ത് വുഡ് ക്രോക്കർ** (ജനുവരി 6, 1836 - 1922)  ഒരു അമേരിക്കൻ ഫിസിഷ്യനും പ്രൊഫസറുമായിരുന്നു. ഇംഗ്ലീഷ്:**Susan Elizabeth Wood Crocker.** ന്യൂയോർക്ക് ഇൻഫർമറിയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടിയ ശേഷം, 1874-ൽ അവർ ആദ്യകാല വനിതാ ഫിസിഷ്യനായി ജോലി ആരംഭിച്ചു.  ലോറൻസ് ജനറൽ ഹോസ്പിറ്റലിന്റെ സ്ഥാപകരിൽ ഒരാളും അതിന്റെ ആദ്യത്തെ ഫിസിഷ്യനും അതിന്റെ എല്ലാ വകുപ്പുകളുടെയും മെഡിക്കൽ, സർജിക്കൽ സൂപ്പർവൈസറും.  മസാച്യുസെറ്റ്‌സിലെ അശക്തർക്കുള്ള ആദ്യത്തെ സൗജന്യ ഭവനമായ ലോറൻസ് സ്ഥാപിക്കുന്നതിനും അവർനേതൃത്വം നൽകി. 

## ജീവിതരേഖ
സൂസൻ എലിസബത്ത് വുഡ് 1836 ജനുവരി 6 ന് മസാച്യുസെറ്റ്സിലെ ഹാലിഫാക്സിൽ ജനിച്ചു . നഥാൻ തോംസണിന്റെയും ആൻ മരിയ വുഡിന്റെയും മകളായിരുന്നു.(കിംബൾ)  വില്യം വുഡിന്റെ ചെറുമകളുമായിരുന്നു അവർ.  1620-ൽ ഇംഗ്ലണ്ടിൽ നിന്ന് വന്ന കപ്പലായ *[[മെയ്‌ഫ്ലവർ|മെയ്ഫ്ലവറിൽ]]* അമേരിക്കയിലേക്ക് വന്ന ഡോ. സാമുവൽ ഫുള്ളറുടെയും *മെയ്ഫ്ലവറിലെ* മൂപ്പൻ വില്യം ബ്രൂസ്റ്ററിന്റെയും  പിൻഗാമിയാണ് അവൾ. .  അവളുടെ സഹോദരങ്ങളിൽ ഫിലാൻഡർ വുഡ്, ക്രിസ്റ്റ്യാന വുഡ്, ന്യൂവെൽ എഡ്ഗർ വുഡ്, എർലാൻഡ് ജഡ്സൺ വുഡ് എന്നിവരും ഉൾപ്പെടുന്നു. 

മസാച്യുസെറ്റ്‌സിലെ മിഡിൽബറോയിലുള്ള പിയേഴ്‌സ് അക്കാദമിയിൽ നിന്നാണ് അവളുടെ പ്രാഥമിക വിദ്യാഭ്യാസം കഴിഞ്ഞത്. മെഡിസിൻ പഠിക്കണമെന്നത് അവളുടെ ആദ്യകാല ആഗ്രഹമായിരുന്നു.

1856-ൽ, മസാച്യുസെറ്റ്‌സിലെ ലോറൻസിലെ ചാൾസ് എഫ്. ക്രോക്കറെ അവർ വിവാഹം കഴിച്ചു. തന്റെ ആദ്യകാല ആഗ്രഹങ്ങൾ സാക്ഷാത്കരിക്കാൻ കഴിയുമെന്ന് കരുതിയില്ലെങ്കിലും, സാഹിത്യം, ചരിത്രം, പ്രകൃതി ശാസ്ത്രം, ഭാഷകൾ എന്നിവയിൽ അവൾ പ്രാവീണ്യം നേടി, 1871-ൽ വുമൺസ് മെഡിക്കൽ കോളേജിൽ ചേർന്ന് മൂന്ന് മെഡിക്കൽ പ്രഭാഷണങ്ങൾ പൂർത്തിയാക്കി. 1874 ഏപ്രിൽ  ന് ബിരുദം നേടി.

അവൾ ലോറൻസിൽ സ്ഥിരതാമസമാക്കി, എന്നാൽ 1881-ൽ ചാൾസ് മരിച്ചെങ്കിലും, 1888 ലെ ശരത്കാലം വരെ അവൾ അവിടെ പരിശീലനം തുടർന്നു,  പിന്നീട് അവൾ മസാച്യുസെറ്റ്സിലെ ബോസ്റ്റണിലേക്ക് മാറുകയും അവിടെ പരിശീലനം തുടരുകയും ചെയ്തു. ലോറൻസ് ജനറൽ ഹോസ്പിറ്റൽ സ്ഥാപിക്കുകയും അതിൽ ജോലി ചെയ്യുകയും ചെയ്തു.  ബോസ്റ്റണിലെ കോളേജ് ഓഫ് ഫിസിഷ്യൻസ് ആൻഡ് സർജൻസിൽ വൈദ്യശാസ്ത്രത്തിന്റെ തത്വങ്ങളുടെയും പരിശീലനത്തിന്റെയും പ്രൊഫസറായി. 1870-ൽ അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസിൽ അംഗമായി അവർ തിരഞ്ഞെടുക്കപ്പെട്ടു. 1875-ൽ ന്യൂ ഇംഗ്ലണ്ട് വുമൺസ് ക്ലബ്ബിന്റെ അംഗമായും; 1887-ൽ മസാച്യുസെറ്റ്‌സ് മെഡിക്കൽ സൊസൈറ്റിയുടെ ഫെല്ലൊ ആയും; 1887-ൽ എസ്സെക്സ് നോർത്ത് മെഡിക്കൽ സൊസൈറ്റി അംഗം; 1888-ൽ സഫോക്ക് കൗണ്ടി മെഡിക്കൽ സൊസൈറ്റിയുടെ; 1888-ൽ അമേരിക്കൻ മെഡിക്കൽ അസോസിയേഷന്റെയും അംഗമായും അവർ തിരഞ്ഞെടുക്കപ്പെട്ടു  

## പ്രസിദ്ധീകരണങ്ങൾ
എസെക്‌സ് നോർത്ത് ഡിസ്ട്രിക്റ്റ് മെഡിക്കൽ സൊസൈറ്റിക്ക് മുമ്പാകെ അവതരിപ്പിച്ച "ഭക്ഷ്യവിഷബാധ" എന്ന വിഷയത്തെക്കുറിച്ചുള്ള ഒരു പ്രബന്ധത്തിന്റെ രചയിതാവായിരുന്നു അവൾ, അതിന്റെ സംഗ്രഹം *ബോസ്റ്റൺ മെഡിക്കൽ ആൻഡ് സർജിക്കൽ ജേണലിൽ* (ഇപ്പോൾ *[[ന്യൂ ഇംഗ്ലണ്ട് ജേണൽ ഓഫ് മെഡിസിൻ|ദി ന്യൂ ഇംഗ്ലണ്ട് ജേണൽ ഓഫ് മെഡിസിനിൽ]]* പ്രസിദ്ധീകരിച്ചു. "ദ മെഡിക്കൽ പ്രൊഫഷനും പീപ്പിൾ, 1891 മെയ് 6-ന് ഇതേ സൊസൈറ്റിക്ക് മുമ്പാകെ അവതരിപ്പിച്ചു. 1892 ഒക്‌ടോബറിൽ മസാച്യുസെറ്റ്‌സ് ചാരിറ്റബിൾ അസോസിയേഷൻ ഫെയറിന്റെ സാഹിത്യ-ശാസ്‌ത്ര കോഴ്‌സിൽ, ബോസ്റ്റണിലെ മെക്കാനിക്‌സ് ബിൽഡിംഗിൽ അവതരിപ്പിച്ച മറ്റൊരു പ്രബന്ധമായിരുന്നു "ദി പ്രിവൻഷൻ ഓഫ് ഡിസീസ്",

## റഫറൻസുകൾ
കോറ സ്റ്റെർൻബെർഗ്

വെയിൽ കോർണൽ മെഡിസിനിലെയും ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റലിലെയും ഒരു അമേരിക്കൻ മെഡിക്കൽ ഓങ്കോളജിസ്റ്റാണ് **കോറ സ്റ്റെർൻബെർഗ്** (ജനനം 1951) .അവർ ജെനിറ്റോറിനറി (ജിയു) ഓങ്കോളജി പ്രോഗ്രാമിൽ അംഗമായി സേവനമനുഷ്ഠിക്കുന്നു. മൊത്തത്തിലുള്ള ഗവേഷണ പോർട്ട്‌ഫോളിയോ വിപുലീകരിക്കുന്നതിന് പ്രത്യേക ഊന്നൽ നൽകിക്കൊണ്ട്, GU മാലിഗ്നൻസികളിലെ ക്ലിനിക്കൽ, ട്രാൻസ്ലേഷൻ റിസർച്ച് പ്രോഗ്രാമുകളുടെ തുടർച്ചയായ വളർച്ചയ്ക്കും വികാസത്തിനും ഡോ. സ്റ്റെർൻബെർഗ് സൗകര്യമൊരുക്കുന്നു. ഇംഗ്ലണ്ടർ ഇൻസ്റ്റിറ്റ്യൂട്ട് ഫോർ പ്രിസിഷൻ മെഡിസിൻ (EIPM) ക്ലിനിക്കൽ ഡയറക്ടർ എന്ന നിലയിൽ, ഡോ. സ്റ്റെർൻബെർഗ്, ലോവർ മാൻഹട്ടൻ, ബ്രൂക്ലിൻ, ക്വീൻസ് എന്നിവയുൾപ്പെടെ വെയിൽ കോർണൽ മെഡിസിൻ, ന്യൂയോർക്ക്-പ്രെസ്ബിറ്റീരിയൻ ഹെൽത്ത് കെയർ നെറ്റ്‌വർക്കിൽ ഉടനീളം ജീനോമിക് സീക്വൻസിംഗും പ്രിസിഷൻ മെഡിസിനും സംയോജിപ്പിക്കുന്നതിനുള്ള തന്ത്രങ്ങൾ വികസിപ്പിക്കുന്നു.

ഡോ. സ്റ്റെർൻബെർഗ് മുമ്പ് ഇറ്റലിയിലെ റോമിലെ സാൻ കാമില്ലോ-ഫോർലാനിനി ഹോസ്പിറ്റലിലെ മെഡിക്കൽ ഓങ്കോളജി വിഭാഗത്തിന്റെ മേധാവിയായും റോമിലെ സപിയൻസ യൂണിവേഴ്സിറ്റിയിലെ അനുബന്ധ പ്രൊഫസറായും സേവനമനുഷ്ഠിച്ചിട്ടുണ്ട്. യൂറോപ്യൻ ഓർഗനൈസേഷൻ ഫോർ റിസർച്ച് ആൻഡ് ട്രീറ്റ്‌മെന്റ് ഓഫ് ക്യാൻസറിന്റെ (EORTC) തിരഞ്ഞെടുക്കപ്പെട്ട ബോർഡ് അംഗമാണ് സ്റ്റെർൻബെർഗ്.

അവർക്ക് 'ഗ്രാൻഡ് യുഫിഷ്യലേ അൽ മെറിറ്റോ ഡെല്ല റിപ്പബ്ലിക്ക ഇറ്റാലിയാന' എന്ന പദവി ലഭിച്ചു. കൂടാതെ ശാസ്ത്ര നേട്ടങ്ങൾക്കുള്ള പ്രീമിയോ മിനർവ, ശാസ്ത്രത്തിലെ നേട്ടങ്ങൾക്കുള്ള XVIII പതിപ്പ് എന്നിവയും അവർക്ക് ലഭിച്ചിട്ടുണ്ട്. 2011-ൽ കനോവ ക്ലബ്ബിൽ നിന്നുള്ള പ്രത്യേക നേട്ടത്തിനുള്ള പ്രീമിയോ റോസ “റിസുൽത്തത്തി ഒട്ടേനുട്ടി സെൻസ ഐയുട്ടി” സ്റ്റെർൻബെർഗിന് ലഭിച്ചു.
## ബഹുമതികളും പുരസ്കാരങ്ങളും
ഇറ്റാലിയൻ റിപ്പബ്ലിക്കിന്റെ ഓർഡർ ഓഫ് മെറിറ്റ്
## Works

* Co-editor: Vito Pansadoro and Cora N. Sternberg. *Il Carcinoma Infiltrante della Vescica.* Accademia Nazionale di Medicina: Forum per la Formazione Biomedica. Sezione Urologia. Rome, 1994.
* Co-editor: Seth Lerner, Mark Schoenberg and Cora N. Sternberg. *Comprehensive Textbook on Bladder Cancer*. Taylor and Frances.Abington Oxon OX14 4 RN, England, 2006 
* Co-editor: Hein van Poppel, J.J.M.C.H. Delarosette and Cora N. Sternberg. *Textbook on Renal Cell Cancer: Diagnosis and Therapy*. Springer Verlag London, 2008
* Co-editor: Seth Lerner, Mark Schoenberg and Cora N. Sternberg. *Textbook on Treatment Management of Bladder Cancer*. Informa UK Ltd, 2008
## അവലംബം

വർഗ്ഗം:1951-ൽ ജനിച്ചവർ
മേരി ഫ്ലോയ്‌ഡ് കുഷ്‌മാൻ

**മേരി ഫ്ലോയ്ഡ് കുഷ്മാൻ** (ജൂലൈ 24, 1870 - 1965) ഒരു അമേരിക്കൻ മെഡിക്കൽ ഡോക്ടറും മിഷനറിയും ആയിരുന്നു. ഇംഗ്ലീഷ്:**Mary Floyd Cushman.** അമേരിക്കയിലെ മെയിനെ സംസ്ഥാന മെഡിക്കൽ ബോർഡിന്റെ ആദ്യ വനിതാ അംഗമായും പിന്നീട് അംഗോളയിൽ മെഡിക്കൽ സന്നദ്ധപ്രവർത്തകയായും 20 വർഷം സേവനമനുഷ്ഠിച്ചു.  

## ജീവിതരേഖ
ജോൺ പെയ്ൻ കുഷ്മാൻ, കരോലിൻ എം. കുഷ്മാൻ  ദമ്പതികൾക്ക്  മസാച്ചുസെറ്റ്സിലെ റോയൽസ്റ്റണിലാണ് മേരി ജനിച്ചത്.  അവളുടെ പിതാവ് കുഷ്മാന്  1885-ൽ 15 വയസ്സുള്ളപ്പോൾ  കാസ്റ്റിനിലെ ട്രിനിറ്റേറിയൻ ഇടവകയുടെ മന്ത്രിയായിരുന്നു  . ഇന്നത്തെ മെയിനെ മാരിടൈം അക്കാദമിയിലെ കാസ്റ്റിനിലെ ഈസ്റ്റേൺ സ്റ്റേറ്റ് മെയ്ൻ നോർമൽ സ്കൂളിലാണ് മേരി പഠിച്ചത്. അവൾ 1888-ൽ ബിരുദം നേടി  ബോസ്റ്റൺ യൂണിവേഴ്സിറ്റി സ്കൂൾ ഓഫ് മെഡിസിനിൽ മെഡിസിൻ  വിദ്യാഭ്യാസം തുടർന്നു. 1892-ൽ അവൾ മെഡിക്കൽ ബിരുദം നേടി.  ഒരു മിഷനറി ആകുന്നതിന് മുമ്പ് 20 വർഷം മേരി തന്റെ പ്രായമായ അമ്മയെ പരിചരിച്ചു. 

## ഔദ്യോഗിക ജീവിതം
മേരി1893 മുതൽ 1922 വരെ മസാച്യുസെറ്റ്സിലും മെയ്നിലും ആശുപത്രിയിലും സ്വകാര്യ പ്രാക്ടീസിലും ഡോക്ടറായി ജോലി ചെയ്തു.   ഈ സമയത്ത്, മെയിനെ സ്റ്റേറ്റ് മെഡിക്കൽ ബോർഡിലെ ആദ്യ വനിതാ അംഗമായി മേരി നിയമിതയായി.

### സന്നദ്ധപ്രവർത്തനം
1922-ൽ, മേരി പടിഞ്ഞാറൻ ആഫ്രിക്കയിലെ അംഗോളയിലേക്ക് പോയി,  അമേരിക്കൻ ബോർഡ് ഓഫ് കമ്മീഷണർസ് ഫോർ ഫോറിൻ മിഷനിൽ ഒരു മെഡിക്കൽ മിഷനറിയായി സേവനമനുഷ്ഠിച്ചു. അവൾക്ക് അന്ന് 52 വയസ്സായിരുന്നു.  പശ്ചിമാഫ്രിക്കയിൽ ആയിരുന്ന കാലത്ത്, മേരി അംഗോളയിലെ ചിലെസോയിൽ ഒരു ആശുപത്രി സ്ഥാപിച്ചു. അവൾ അംഗോളയിലെ ഭൂരിഭാഗം സാധാരണക്കാരെയും സേവിച്ചു, അങ്ങേയറ്റത്തെ കേസുകൾക്കായി ദൂരയാത്രകൾ നടത്തുകയും നിരവധി രോഗികളെ അവളുടെ അടുത്തേക്ക് കൊണ്ടുപോകുകയും ചെയ്തു. ഒരു സന്നദ്ധ പ്രവർത്തക എന്ന നിലയിൽ അവളുടെ ശ്രദ്ധേയമായ പ്രവർത്തനങ്ങളിൽ ഒന്ന്, അവൾ പരിശീലിപ്പിച്ച പ്രദേശത്തെ തദ്ദേശീയരായ ആളുകളെ കൊണ്ട് മാത്രം ആശുപത്രിയിൽ ജോലി ചെയ്യിച്ചു എന്നതാണ്. ആദ്യകാല മിഷനറിമാരുടെ നിഷേധാത്മക വീക്ഷണങ്ങളേക്കാൾ പരമ്പരാഗത അംഗോള സംസ്കാരത്തിന്റെ "സമത്വപരമായ" വീക്ഷണങ്ങളിൽ ശ്രദ്ധ കേന്ദ്രീകരിച്ച ഒരു പരിവർത്തന മിഷനറിയായി അവർ അംഗീകരിക്കപ്പെട്ടു.  അവിടെയുള്ള ആളുകളെ അവരുടെ കുട്ടികൾക്ക് കൂടുതൽ വിപുലമായ വിദ്യാഭ്യാസം നൽകാനും അവർ പ്രോത്സാഹിപ്പിക്കുകയും ചെയ്തു, അങ്ങനെ അവർക്ക് ആശുപത്രി സ്വയം പ്രവർത്തിപ്പിക്കാനുമായി.

## റഫറൻസുകൾ
വിർജീനിയ മെരിവെതർ ഡേവീസ്

**ലൂസി വിർജീനിയ മെരിവെതർ ഡേവിസ് ഡേവിസ്** (ഏപ്രിൽ 18, 1862ഏപ്രിൽ 17, 1949) അമേരിക്കയിലെ ന്യൂയോർക്ക് സംസ്ഥനത്തെ ആദ്യത്തെ വനിതാ ഡോക്ടർമാരിൽ ഒരാളായിരുന്നു. ഇംഗ്ലീഷ്:**Lucy Virginia Meriwether Davis Davies.**  അവൾ ഒരു സസ്യശാസ്ത്രജ്ഞയും, പൗരസ്വാതന്ത്ര്യവാദിയും, വോട്ടവകാശവാദിയും, തത്ത്വചിന്തകയും സംഗീതത്തിന്റെയും കലയുടെയും പ്രേമി കൂടിയായിരുന്നു. ആദ്യഭർത്താവിനൊപ്പം ഒളിച്ചോടിയതിനു ശേഷം അദ്ദേഹത്തിന്റെ കൊലപാതകത്തിൽ കലാശിച്ച അപകീർത്തിയിൽ നിന്ന് രക്ഷപ്പെടാൻ അവൾ വൈദ്യശാസ്ത്രം പഠിച്ചു. മരിക്കുന്നതിന് മുമ്പ് അത് സ്വയം പ്രതിരോധമാണെന്ന് അദ്ദേഹം സമ്മതിച്ചിരുന്നു.

## ജീവിതരേഖ
ലൂസി വിർജീനിയ "ഡോക്കി" മെരിവെതർ 1862 ഏപ്രിൽ 18 ന് അലബാമയിലെ ഹണ്ട്‌സ്‌വില്ലിൽ ജനിച്ചു. ലൈഡ് പാർക്കർ സ്മിത്തിന്റെയും നൈൽസ് മെരിവെതറിന്റെയും മകളായ അവൾ സ്വാഭാവികമായും വ്യക്തിപരമായ സ്വാതന്ത്ര്യം എടുത്തു.  1882- ൽ വിർജീനിയയിലെ സ്റ്റാന്റണിലുള്ള അഗസ്റ്റ ഫീമെയിൽ സെമിനാരിയിൽ നിന്ന് ബിരുദം നേടി.
[ഇടത്ത്‌|ലഘുചിത്രം|" [നൂറ്റാണ്ടിലെ ഒരു സ്ത്രീ "]]
സ്വയരക്ഷയാണെന്ന് ഇരയുൾപ്പെടെ എല്ലാവരും സമ്മതിച്ചെങ്കിലും ഭർത്താവിനെ വെടിവെച്ച് കൊന്ന സംഭവത്ത്തിനു ശേഷം നിരവധി അപവാദങ്ങൾ അവൾക്കെതിരെ ഉണ്ടായിരുന്നു. ഇത് ഒഴിവാക്കാൻ, വിർജീനിയ മെരിവെതർ ഡേവിസ് വീട്ടിൽ പോകാതെ പകരം ന്യൂയോർക്കിലേക്ക് പോയി വൈദ്യശാസ്ത്രം പഠിക്കാൻ ചേർന്നു.  ന്യൂയോർക്ക് ഇൻഡിജെന്റ് വുമൺ ആൻഡ് ചിൽഡ്രൻ ഇൻഫർമറിയിൽ അന്ന് ഡോ. എമിലി ബ്ലാക്ക്‌വെൽ സ്ഥാപകയും ഡീനും ആയിരുന്നു. അവൾ 1886-ൽ വുമൺസ് മെഡിക്കൽ കോളേജിൽ നിന്ന് തന്റെ ക്ലാസിന്റെ ബഹുമതികളോടെ ബിരുദം നേടി, അമേരിക്കയിലെ ആദ്യത്തെ വനിതാ ഡോക്ടർമാരിൽ ഒരാളായി, പരിശീലനത്തിനായി ന്യൂയോർക്കിൽ തുടർന്നു. 

അവളുടെ മെഡിക്കൽ ജോലി ഏതാണ്ട് ന്യൂയോർക്ക് ശിശു അഭയകേന്ദ്രവുമായി ബന്ധപ്പെട്ട് മാത്രമായിരുന്നു, അവിടെ അവർ നാല് വർഷത്തോളം റസിഡന്റ് ഫിസിഷ്യനായി സേവനമനുഷ്ഠിച്ചു. അക്കാലത്ത് യുഎസിൽ സ്ത്രീകൾ നടത്തിയിരുന്ന ഏറ്റവും വലിയ കിടത്തി ചികിത്സാ സേവനം നൽകിയിരുന്ന ആ സ്ഥാപനം ലോകത്തിലെ ഏത് കിടക്കുന്ന വാർഡുകളിലെയും ഏറ്റവും കുറഞ്ഞ മരണനിരക്കും രോഗ നിരക്കും ഉള്ളതായിരുന്നു.

## സ്വകാര്യ ജീവിതം
1882-ൽ ബിരുദം നേടി നാല് മാസങ്ങൾക്ക് ശേഷം, വിർജീനിയ മെരിവെതറും അവളുടെ സഹോദരിയും ഒരേ രാത്രിയിൽ ഒളിച്ചോടിപ്പോയി. അവൾ ലോ ഡേവിസിനൊപ്പം ഒളിച്ചോടി അവനെ വിവാഹം കഴിച്ചു. ഹണിമൂണിന് ശേഷം, അവൻ കറുപ്പിനും ചൂതാട്ടത്തിനും അടിമയാണെന്ന് അവൾ കണ്ടെത്തി, അവൾ അവനെ ഉപേക്ഷിച്ച് അമ്മയുടെ സംരക്ഷണത്തിലേക്ക് മടങ്ങി. സുഖം പ്രാപിക്കാൻ അവൾ മകളെ റിയ സ്പ്രിംഗ്സിലെ സ്പായിലേക്ക് കൊണ്ടുപോയി.  ലോവ് ഡേവിസ് അവളെ തനിച്ചാക്കാൻ സമ്മതിച്ചു, പക്ഷേ അയാൾ ഒരു തോക്കുമായി അവളെ സന്ദർശിച്ചു, അത് ഉപേക്ഷിക്കാൻ മെരിവെതറിന്റെ അമ്മ അവനെ പ്രേരിപ്പിച്ചു. അവൻ പോയി, പക്ഷേ പിന്നീട് മറ്റൊരു തോക്കുമായി മടങ്ങിവന്നു, അത് വെച്ച് മെരിവെതറിനെ ഭീഷണിപ്പെടുത്തി. അവൾ ഒരു മല്പിടുത്തതിനിടക്ക് ആദ്യത്തെ തോക്ക് കൈവശം വയ്ക്കുകയും അവന്റെ അടിവയറ്റിൽ വെടിയുതിർക്കുകയും ചെയ്തു. അവളുടെ ഭർത്താവ് ഉടനെ അവിടെ നിന്ന് പോയി, മരിക്കുന്നതിന് മുമ്പ് അവൾ സ്വയം പ്രതിരോധത്തിനായാണ് വെടിവെച്ചതെന്ന് അദ്ദേഹം സമ്മതിച്ചു. വിധവയാകുന്നതിൽ മെരിവെതർ ഒരു വികാരം പോലും പ്രകടിപ്പിച്ചില്ല. 

## റഫറൻസുകൾ
ഇസബെൽ എംസ്ലി ഹട്ടൺ

**ഇസബെൽ ഗാലോവേ എംസ്ലി, ലേഡി ഹട്ടൺ** CBE (11 സെപ്റ്റംബർ 1887 - 11 ജനുവരി 1960) മാനസികാരോഗ്യത്തിലും സാമൂഹിക പ്രവർത്തനത്തിലും വൈദഗ്ദ്ധ്യം നേടിയ ഒരു സ്കോട്ടിഷ് വൈദ്യനായിരുന്നു. ഒന്നാം ലോകമഹായുദ്ധത്തിൽ മുൻനിരയിൽ ഡോ എൽസി ഇംഗ്ലിസിന്റെ സ്കോട്ടിഷ് വിമൻസ് ഹോസ്പിറ്റൽസ് ഫോർ ഫോറിൻ സർവ്വീസ് എന്ന സംഘടനയുടെ മുൻനിര യൂണിറ്റുകളിൽ സേവനമനുഷ്ഠിച്ച അവർ ബ്രിട്ടീഷ്, സെർബിയൻ, റഷ്യൻ, ഫ്രഞ്ച് അധികൃതരിൽ നിന്ന് അവാർഡുകൾ നേടി. എംസ്ലി ബ്രിട്ടീഷ് മിലിട്ടറി ഓഫീസർ ലഫ്റ്റനന്റ് ജനറൽ സർ തോമസ് ജക്കോംബ് ഹട്ടനെ വിവാഹം കഴിച്ചു.

## ആദ്യകാല ജീവിതം
1887-ൽ എഡിൻബർഗിലാണ് ഇസബെൽ ഗാലോവേ എംസ്ലി ജനിച്ചത്. സ്കോട്ട്ലൻഡിലെ അഭിഭാഷകനും പ്രിവി സീലിന്റെ ഉപ സൂക്ഷിപ്പുകാരനുമായിരുന്ന ജെയിംസ് എംസ്ലിയുടെ മൂത്ത മകളായിരുന്നു അവർ. എഡിൻബർഗ് ലേഡീസ് കോളേജിൽനിന്ന് വിദ്യാഭ്യാസം നേടിയതിനേത്തുടർന്ന്തു എഡിൻബർഗ് സർവകലാശാലയിൽ ചേരുകയും അവിടെ വനിതാ മെഡിക്കൽ വിദ്യാലയത്തിൽ പരിശീലനം നേടി, എഡിൻബർഗ് റോയൽ ഇൻഫർമറിയിൽ ആശുപത്രി റസിഡൻസിയായി വർഷങ്ങളോളം ചെലവഴിച്ചു. 1910-ൽ, വൈദ്യശാസ്ത്രത്തിൽ ബിരുദം നേടിയ അവർ, 1912-ൽ "വാസ്സർമാൻ സെറോ-ഡയഗ്നോസിസ് ഓഫ് സിഫിലിസ് ഇൻ 200 കേസസ് ഇൻസാനിറ്റി" എന്ന തലക്കെട്ടിലുള്ള പ്രബന്ധത്തോടെ MD ബിരുദങ്ങൾ ലഭിച്ചു.

## കരിയർ
തന്റെ തീസിസ് പൂർത്തിയാക്കുന്നതിനിടയിൽ, ഡിസ്ട്രിക്റ്റ് അസൈലത്തിൽ ഒരു പാത്തോളജിസ്റ്റായി ജോലി ചെയ്ത എംസ്ലി സ്റ്റെർലിംഗ്, ആദ്യം റോയൽ ഹോസ്പിറ്റൽ ഫോർ സിക്ക് ചിൽഡ്രൺ എന്ന ആശുപത്രിയിലേയ്ക്ക് മാറുകയും തുടർന്ന് റോയൽ എഡിൻബർഗ് ഹോസ്പിറ്റലിലെ വനിതാ മെഡിസിൻ ചുമതലയേറ്റ ആദ്യത്തെ വനിതയായി മാറുകയും ചെയ്തു.

1915-ൽ, സ്കോട്ടിഷ് വിമൻസ് ഹോസ്പിറ്റൽസ് ഓർഗനൈസേഷനിൽ ചേർന്ന എസ്ലി ഹട്ടൻ, ഫ്രാൻസിൽ ട്രോയിസിനടുത്തുള്ള സെന്റ്-സാവിനിലെ ഡൊമൈൻ ഡി ചാന്റലോപ്പിൽ സേവനമനുഷ്ഠിക്കുകയും തുടർന്ന് ഒന്നാം ലോകമഹായുദ്ധസമയത്ത് സലോനിക്കയിലെ ഫ്രഞ്ച് ആർമിയുടെ ആർമീ ഡി ഓറിയന്റിനൊപ്പം സെർബിയൻ സൈന്യത്തെ നയിച്ചുകൊണ്ട് സ്വയം വ്യത്യസ്തയായി. 

ജോലി ചെയ്തിരുന്ന സെർബിയൻ ആശുപത്രി അടച്ചുപൂട്ടിയതിനെത്തുടർന്ന്, അവർ ക്രിമിയയിലെ ലേഡി മ്യൂറിയൽ പേജിന്റെ ദൗത്യം ഏറ്റെടുത്തു. ഈ റോളിൽ, അനാഥരായ നിരവധി കുട്ടികളെ കോൺസ്റ്റാന്റിനോപ്പിളിലേക്ക് (ഇപ്പോൾ ഇസ്താംബുൾ) കൊണ്ടുവന്ന അവർ, റഷ്യൻ അഭയാർത്ഥികൾക്ക് ആശ്വാസം നൽകി. 1928-ൽ, *വിത് എ വുമൺസ് യൂണിറ്റ് ഇൻ സെർബിയ, സലോനിക ആൻഡ് സെബാസ്റ്റോപോൾ* എന്ന പേരിൽ ഈ വർഷങ്ങളുടെ ഒരു വിവരണം അവർ പ്രസിദ്ധീകരിച്ചു.

ഈ കാലയളവിലെ അവരുടെ പ്രവർത്തനത്തിന്, അവർക്ക് സെർബിയൻ ഓർഡറുകളായ വൈറ്റ് ഈഗിൾ, സെന്റ് സാവ എന്നിവയും, ഫ്രാൻസിൻറെ ക്രോയിക്സ് ഡി ഗുറെ, റഷ്യയുടെ ഓർഡർ ഓഫ് സെന്റ് അന്ന എന്നീ പദവികളും ലഭിച്ചു.

## അവലംബം
ശ്രീ ദേവി

ക്രിറ്റേഷ്യസിന്റെ അവസാന കാലത്ത് ജീവിച്ചിരുന്ന ഒരു തെറപ്പോഡ ഇനം ദിനോസറാണ് **ശ്രീ ദേവി** .  തെറാപ്പോഡ വിഭാഗത്തിൽ പെട്ട ഇവ വളരെ ചെറിയ ദിനോസർ ആയിരുന്നു. 

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
കേറ്റ് വെൽട്ടൺ ഹോഗ്

**കേറ്റ് എമിലി വെൽട്ടൺ ഹോഗ്** (1869-1951) ഒരു ഓസ്‌ട്രേലിയൻ ഫിസിഷ്യനും എഡിൻബർഗ് കോളേജ് ഓഫ് മെഡിസിൻ ഫോർ വുമണിലെ ബിരുദധാരിയുമായിരുന്നു. ആദ്യകാല വനിതാ ഫിസിഷ്യൻമാരായിരുന്ന മേരി ബൂത്ത്, ആഗ്നസ് ബെന്നറ്റ്, എലീനർ സ്പ്രൂൾ എന്നിവരോടൊപ്പമാണ് അവർ പഠിച്ചിരുന്നത്.

## ആദ്യകാല ജീവിതവും വിദ്യാഭ്യാസവും
1869-ൽ ലണ്ടനിൽ ജനിച്ച ഹോഗ് സിഡ്‌നിയിലെ ക്രോയ്‌ഡോണിലാണ് വിദ്യാഭ്യാസം നേടിയത്. 1894-ൽ സിഡ്‌നി യൂണിവേഴ്‌സിറ്റിയിൽ നിന്ന് ആർട്‌സ് ബിരുദം നേടിയ അവർ 1895-ൽ സിഡ്‌നി മെഡിക്കൽ സ്‌കൂളിൽ ചേർന്നുവെങ്കിലും ഡീൻ പ്രൊഫസർ ആൻഡേഴ്‌സൺ സ്റ്റുവർട്ട് നിരുത്സാഹപ്പെടുത്തുന്ന അന്തരീക്ഷം സൃഷ്ടിച്ചതോടെ അവർ നിരാശയായി. സിഡ്‌നി ഉപേക്ഷിച്ച് എഡിൻബർഗ് കോളേജ് ഓഫ് മെഡിസിൻ ഫോർ വുമണിൽ ചേർന്ന ഹോഗ്  അവിടെനിന്ന് 1900-ൽ MB ChB-യും 1909-ൽ MD ബിരുദവും നേടി.

## കരിയർ
ഹോഗ് അയർലൻഡ്, ഓസ്‌ട്രേലിയ, ന്യൂസിലാൻഡ് എന്നിവിടങ്ങളിൽ ഫിസിഷ്യനായി ജോലി ചെയ്തു. വനിതാ ഫിസിഷ്യൻമാർ അസാധാരണമായിരുന്ന ഒരു കാലത്ത്, ഹോഗിന് ജോലിസ്ഥലത്ത് എതിർപ്പും മുൻവിധിയും ഇടയ്ക്കിടെ നേരിടേണ്ടി വന്നത്  അവളുടെ കരിയറിനെ നിരാശപ്പെടുത്തിയിരുന്നു.1901-ൽ ഡബ്ലിനിലെ കൂംബ് വിമൻ ആൻഡ് ഇൻഫന്റ്സ് യൂണിവേഴ്‌സിറ്റി ഹോസ്പിറ്റലിൽ അസിസ്റ്റന്റ് മാസ്റ്ററായി അവർ നിയമിതയായെങ്കിലും മേലുദ്യോഗസ്ഥന്മാരുടെ അവളോടുള്ള പെരുമാറ്റത്തിൽ നിരാശിതയായ അവർ സമ്മർദ്ദം കാരണമായി ആ വർഷം ജൂണിൽ അവൾ രാജിവച്ചു.

## സ്വകാര്യ ജീവിതം
1913 ജൂലൈ 5-ന് വെല്ലിംഗ്ടണിൽ വെച്ച് ജെയിംസ് കാംപ്ബെൽ നീലിനെ ഹോഗ് വിവാഹം കഴിച്ചു. വിവാഹശേഷം അവൾ ഒരു ഡോക്ടറുടെ ജോലി നിർത്തിയതായി കരുതപ്പെടുന്നു. അവർ ഡോ. സ്റ്റാൻലി വെൽട്ടൺ ഹോഗിന്റെ (1881-1954) സഹോദരിയും ഡോ. റോബർട്ട് വെൽട്ടൺ-ഹോഗിന്റെ (മരണം. 1961) കസിനും ആയിരുന്നു. 1951 ഫെബ്രുവരി 18-ന് ന്യൂസിലാൻഡിലെ ഓക്ക്‌ലൻഡിൽവച്ച് ഹോഗ് അന്തരിച്ചു. അവളുടെ ചിതാഭസ്മം വൈകുമീറ്റ് ശ്മശാനത്തിൽ സംസ്കരിച്ചു.

## അവലംബം
ജെന്നിഫർ ഫാൻ-യു സെങ്

ഒരു അമേരിക്കൻ സർജിക്കൽ ഓങ്കോളജിസ്റ്റും ഗ്യാസ്ട്രോഇന്റസ്റ്റൈനൽ സർജനുമാണ് **ജെന്നിഫർ ഫാൻ-യു സെങ്** . 2017-ൽ, ബോസ്റ്റണിലെ ഒരു മെഡിക്കൽ സ്കൂളിലെയും ടീച്ചിംഗ് ഹോസ്പിറ്റലിലെയും ശസ്ത്രക്രിയാ വിഭാഗങ്ങളെ നയിക്കുന്ന ആദ്യത്തെ വനിതയായി അവർ മാറി.
## ആദ്യകാല ജീവിതവും വിദ്യാഭ്യാസവും
റോസ് യുൻ-ലി സെങ്ങിന്റെയും റെയ്മണ്ട് ചി-ജെൻ സെങ്ങിന്റെയും മകളായാണ് സെങ് ജനിച്ചത്. അവരുടെ പിതാവ് ഒരു എഞ്ചിനീയറും അമ്മ പോഷകാഹാര വിദഗ്ധയും വിദ്യാഭ്യാസ വിചക്ഷണയുമായിരുന്നു. അവരുടെ അവസാന സ്ഥാനം ഹിലോയിലെ ഹവായ് സർവകലാശാലയുടെ ചാൻസലറായിരുന്നു. അവരുടെ മുത്തച്ഛൻ ജനറലും തൊറാസിക് സർജനും ആയതിനാൽ അവർ ഒരു മെഡിക്കൽ കുടുംബത്തിലാണ് ജനിച്ചത്. അവരുടെ മുത്തശ്ശി ചൈനയിലും തായ്‌വാനിലും OB-GYN, പ്രൈമറി കെയർ ഡോക്ടറായിരുന്നു.
## സ്വകാര്യ ജീവിതം
2000-ൽ മാർക് സബാറ്റിനെ സെങ് വിവാഹം കഴിച്ചു. അവർക്ക് രണ്ട് കുട്ടികളുണ്ട്, അവർ ഗ്രേറ്റർ ബോസ്റ്റണിലാണ് താമസിക്കുന്നത്.
## അവലംബം
മാർഗരറ്റ് ആൻ ടക്കർ

ഒരു അമേരിക്കൻ ഓങ്കോളജിസ്റ്റും ഫിസിഷ്യൻ-സയന്റിസ്റ്റുമാണ് **മാർഗരറ്റ് ആൻ ടക്കർ**. പാരിസ്ഥിതിക, ജനിതക പകർച്ചവ്യാധികൾ, ഫാമിലി ക്യാൻസറുകൾ, മെലനോമകൾ എന്നിവയിൽ വൈദഗ്ദ്ധ്യം നേടിയിട്ടുണ്ട്. നാഷണൽ കാൻസർ ഇൻസ്റ്റിറ്റ്യൂട്ടിലെ (എൻസിഐ) ശാസ്ത്രജ്ഞയാണ്. യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസ് കമ്മീഷൻഡ് കോർപ്സിൽ കമ്മീഷൻ ചെയ്ത ഓഫീസറായിരുന്നു ടക്കർ, 2005 മുതൽ 2018 ജൂണിൽ വിരമിക്കുന്നതുവരെ എൻസിഐ ഹ്യൂമൻ ജനറ്റിക്സ് പ്രോഗ്രാമിന്റെ ഡയറക്ടറായി സേവനമനുഷ്ഠിച്ചു.
## ജീവിതം
മാർഗരറ്റ് എ ടക്കർ വെല്ലസ്ലി കോളേജിൽ ബിരുദം പൂർത്തിയാക്കി.  അവർ ഹാർവാർഡ് മെഡിക്കൽ സ്കൂളിൽ നിന്ന് എംഡി നേടി, സ്റ്റാൻഫോർഡ് യൂണിവേഴ്സിറ്റി മെഡിക്കൽ സെന്ററിൽ ഇന്റേണൽ മെഡിസിൻ, മെഡിക്കൽ ഓങ്കോളജി എന്നിവയിൽ പരിശീലനം പൂർത്തിയാക്കി.

യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസ് കമ്മീഷൻഡ് കോർപ്സിൽ (PHSCC) കമ്മീഷൻ ചെയ്ത ഓഫീസറായി 1978-ൽ ടക്കർ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ (NIH) ചേർന്നു.1987 മുതൽ 1992 വരെ എൻവയോൺമെന്റൽ എപ്പിഡെമിയോളജി ബ്രാഞ്ചിന്റെ ഫാമിലി സ്റ്റഡീസ് വിഭാഗത്തിന്റെ മേധാവിയായും 1992 മുതൽ 2011 വരെ ജനിതക എപ്പിഡെമിയോളജി ബ്രാഞ്ചിന്റെ (ജിഇബി) മേധാവിയായും 2005 മുതൽ 2018 ജൂണിൽ വിരമിക്കുന്നതുവരെ ഹ്യൂമൻ ജനറ്റിക്സ് പ്രോഗ്രാമിന്റെ ഡയറക്ടറായും സേവനമനുഷ്ഠിച്ചു.
## അവലംബം
തെരേസ ജെ. വിയെറ്റി

ഒരു അമേരിക്കൻ വൈദ്യനായിരുന്നു **തെരേസ ജെ. വിയെറ്റി** (നവംബർ 5, 1927 - ജനുവരി 25, 2010) . പീഡിയാട്രിക് ക്യാൻസറിലെ പയനിയറിംഗ് പ്രവർത്തനത്തിനും ഗവേഷണത്തിനും അവർ പ്രശസ്തയാണ്. അവരുടെ ഗവേഷണം രക്താർബുദത്തിന്റെ ജനിതകശാസ്ത്രവും പുതിയ കീമോതെറാപ്പി ഏജന്റിനെയും കണ്ടെത്തി. കുട്ടിക്കാലത്തെ ക്യാൻസർ അതിജീവിച്ചവരിൽ കീമോതെറാപ്പിയുടെ ഫലങ്ങൾ അന്വേഷിച്ചു. വിയറ്റി തന്റെ ഗവേഷണത്തെക്കുറിച്ച് എഴുതുകയും ജേണൽ ഓഫ് പീഡിയാട്രിക് ഹെമറ്റോളജിയുടെ എഡിറ്ററും ക്ലിനിക്കൽ പീഡിയാട്രിക് ഓങ്കോളജിയുടെ കോ-എഡിറ്ററുമായിരുന്നു. സെന്റ് ലൂയിസിലെ വാഷിംഗ്‌ടൺ യൂണിവേഴ്‌സിറ്റിയുടെ അഭിപ്രായത്തിൽ, "പീഡിയാട്രിക് ക്യാൻസർ തെറാപ്പിയുടെ അമ്മ" എന്നാണ് അവർ അറിയപ്പെട്ടിരുന്നത്.
## ജീവചരിത്രം
ടെക്സാസിലെ ഫോർട്ട് വർത്തിലാണ് വിയറ്റി ജനിച്ചത്. എലനോർ ആർഡൽ വിയറ്റി എന്ന ഇരട്ട സഹോദരിയും വിക്ടർ എന്ന ഇളയ സഹോദരനും ഉണ്ടായിരുന്നു. അവരും അവരുടെ ഇരട്ട സഹോദരിയും ചെറുപ്പത്തിൽ തന്നെ ശാസ്ത്രത്തിലും വൈദ്യശാസ്ത്രത്തിലും താൽപ്പര്യമുള്ളവരായിരുന്നു.ആർഡൽ വിയറ്റിക്ക് അസുഖം വരുന്നതുവരെ അവരും അവരുടെ കുടുംബവും കൊളംബിയയിലെ ബൊഗോട്ടയിൽ താമസിച്ചു, അവരെല്ലാം ടെക്സാസിലെ ഹൂസ്റ്റണിലേക്ക് താമസം മാറി, അവിടെ ആർഡലിനെ ചികിത്സിച്ചു.

പതിനേഴാം വയസ്സിൽ റൈസ് യൂണിവേഴ്‌സിറ്റിയിൽ ചേർന്ന വിയറ്റി 1949-ൽ ബിരുദം നേടി.തുടർന്ന് മെഡിക്കൽ ബിരുദത്തിനായി ബെയ്‌ലർ കോളേജ് ഓഫ് മെഡിസിനിൽ പോയി. 1953-ൽ ബിരുദം നേടി. അവർ സെന്റ് ലൂയിസ് ചിൽഡ്രൻസ് ഹോസ്പിറ്റലിൽ റെസിഡൻസിയും ഇന്റേൺഷിപ്പും ചെയ്തു. ഹെമറ്റോളജിയിൽ വിദഗ്ധ പരിശീലനത്തിനായി 1958-ൽ വിയെറ്റി വെയ്ൻ യൂണിവേഴ്സിറ്റി കോളേജ് ഓഫ് മെഡിസിനിൽ പോയി. 1961-ൽ, അങ്കാറയിലെ ഹാസെറ്റെപ്പ് ചിൽഡ്രൻസ് ഹോസ്പിറ്റലിൽ വിസിറ്റിംഗ് പീഡിയാട്രീഷ്യനായി അവർ ആറുമാസം ജോലി ചെയ്തു. 1961-ൽ, അവർ വിയറ്റ്നാമിലെ തന്റെ സഹോദരിയെ ആർഡൽ ജോലി ചെയ്തിരുന്ന ലെപ്രോസാറിയത്തിൽ സന്ദർശിച്ചു.  1961-ൽ സെന്റ് ലൂയിസിലെ വാഷിംഗ്ടൺ യൂണിവേഴ്‌സിറ്റിയിൽ പീഡിയാട്രിക്‌സിൽ അസിസ്റ്റന്റ് പ്രൊഫസറായി വിയെറ്റി മാറി.

## അവലംബം

## External links
* Find a Grave Memorial
ബെൽഗൊറോഡിന്റെ പതാക

ലഘുചിത്രം|ബെൽഗൊറോഡിന്റെ പതാക
റഷ്യൻ ഫെഡറേഷനിലെ ബെൽഗൊറോഡ് മേഖലയിലെ ബെൽഗൊറോഡ് നഗരത്തിന്റെ ഔദ്യോഗിക ചിഹ്നങ്ങളിലൊന്നാണ് ബെൽഗൊറോഡിന്റെ പതാക. നഗരവാസികളുടെ ഐക്യത്തിന്റെയും ഇടപെടലിന്റെയും പ്രതീകമാണ് പതാക.

നിലവിലെ പതാക 1999 ജൂലൈ 22 ന് ബെൽഗൊറോഡ് സിറ്റി കൗൺസിൽ ഓഫ് ഡെപ്യൂട്ടീസ് നമ്പർ 321 ന്റെ തീരുമാനപ്രകാരം അംഗീകരിക്കപ്പെട്ടു, കൂടാതെ 2002 ൽ 978 നമ്പർ രജിസ്ട്രേഷനുമായി റഷ്യൻ ഫെഡറേഷന്റെ സ്റ്റേറ്റ് ഹെറാൾഡിക് രജിസ്റ്ററിൽ പ്രവേശിച്ചു.

## വിവരണം
ബെൽഗൊറോഡ് നഗരത്തിന്റെ പതാക (ചുവടെ വെള്ള വരയുള്ള നീല ക്യാൻവാസ്) മഞ്ഞ സിംഹം അതിന്റെ പിൻകാലുകളിൽ നിൽക്കുന്നതായി ചിത്രീകരിക്കുന്നു, അതിന് മുകളിൽ വെളുത്ത കഴുകൻ ഉയരുന്നു. നഗര ചിഹ്നങ്ങൾ 300 വർഷത്തിലേറെ പഴക്കമുള്ളവയാണ്, പീറ്റർ ഒന്നാമന്റെ ഭരണകാലത്ത് പ്രത്യക്ഷപ്പെട്ടു. പോൾട്ടാവ യുദ്ധത്തിൽ (1709) സ്വീഡിഷുകാർക്കെതിരായ വിജയത്തിന്റെ ബഹുമാനാർത്ഥം റഷ്യൻ സാർ ബെൽഗൊറോഡിലെ ജനങ്ങൾക്ക് അങ്കി സമ്മാനിച്ചു. 1712-ൽ, ശത്രുവിനെ പരാജയപ്പെടുത്തിയ ബെൽഗൊറോഡ് റെജിമെന്റിന്റെ ബാനറിൽ കോട്ട് ഓഫ് ആംസ് ചിത്രീകരിച്ചു, 1727-ൽ ഇത് പുതുതായി രൂപീകരിച്ച പ്രവിശ്യയുടെ പ്രതീകമായി മാറി.

## ലിങ്കുകൾ
ഹീതർ എ. വേക്കിലി

സ്റ്റാൻഫോർഡ് യൂണിവേഴ്‌സിറ്റി മെഡിക്കൽ സെന്ററിലെ ഓങ്കോളജി പ്രൊഫസറാണ് **ഹീതർ എ. വേക്കിലി**.അവരുടെ ഗവേഷണം ശ്വാസകോശ അർബുദത്തെ കേന്ദ്രീകരിക്കുന്നു.

1992-ൽ പ്രിൻസ്റ്റൺ യൂണിവേഴ്‌സിറ്റിയിൽ നിന്ന് മോളിക്യുലാർ ബയോളജിയിൽ ബാച്ചിലേഴ്‌സ് ബിരുദവും 1996-ൽ ജോൺസ് ഹോപ്കിൻസ് യൂണിവേഴ്‌സിറ്റിയിൽ നിന്ന് എം.ഡിയും നേടി. അവർ ആൽഫ ഒമേഗ ആൽഫയിലെ അംഗമാണ്. അവർ ഇന്റേണൽ മെഡിസിനിൽ ഒരു ഇന്റേണൽ മെഡിസിൻ ആയി സേവനമനുഷ്ഠിച്ചു, 1996 മുതൽ 2003 വരെ സ്റ്റാൻഫോർഡിൽ ഓങ്കോളജിയിൽ ഫെല്ലോ ആയി സേവനമനുഷ്ഠിച്ചു.

കാൻസർ ഗവേഷണവുമായി ബന്ധപ്പെട്ട 180-ലധികം പ്രബന്ധങ്ങളുടെ രചയിതാവാണ് വാകെലി. 2003-ൽ, അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജിയിൽ നിന്ന് അവർക്ക് മെറിറ്റ് അവാർഡ് ലഭിച്ചു.

അവർ സ്റ്റാൻഫോർഡിലെ ECOG-ARIN ക്ലിനിക്കൽ ട്രയൽസ് ഗ്രൂപ്പിലെ പ്രധാന അന്വേഷകയാണ്. കൂടാതെ 2015-ൽ ECOG-ARIN-ൽ നിന്ന് ഒരു യുവ ഇൻവെസ്റ്റിഗേറ്റർ അവാർഡ് ലഭിച്ചു ഇന്റർനാഷണൽ അസോസിയേഷൻ ഫോർ ദി സ്റ്റഡി ഓഫ് ലംഗ് ക്യാൻസറിന്റെ ഡയറക്ടർ ബോർഡിൽ അവർ സേവനമനുഷ്ഠിക്കുന്നു.

## അവലംബം
അലിസ മാർഗരറ്റ് വീവർ

ഒരു അമേരിക്കൻ ഓങ്കോളജിസ്റ്റാണ് **അലിസ മാർഗരറ്റ് വീവർ** . 2017-ൽ, വണ്ടർബിൽറ്റ് യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ കോർണേലിയസ് വാൻഡർബിൽറ്റ് എൻഡോവ്ഡ് ചെയർ ഓഫ് സെൽ ആൻഡ് ഡെവലപ്‌മെന്റ് ബയോളജി ആൻഡ് പാത്തോളജി, മൈക്രോബയോളജി, ഇമ്മ്യൂണോളജി എന്നിവയിലേക്ക് അവർ സ്ഥാനക്കയറ്റം ലഭിച്ചു.
## ആദ്യകാല ജീവിതവും വിദ്യാഭ്യാസവും
സ്റ്റാൻഫോർഡ് സർവകലാശാലയിൽ നിന്നുള്ള ബയോളജിയിൽ നിന്നുള്ള പൊളിറ്റിക്കൽ സയൻസിലും സയൻസ് ബിരുദത്തിലും മുയാർ ബിരുദം പൂർത്തിയാക്കി. തുടർന്ന് വിർജീനിയ യൂണിവേഴ്സിറ്റി ഓഫ് മെഡിസിൻ യൂണിവേഴ്സിറ്റിയിൽ മെഡിക്കൽ സ്കൂളിൽ ചേർത്തിരുന്നുവെങ്കിലും പിഎച്ച്ഡി നേടുന്നതിനുള്ള ഔപചാരിക പരിശീലനം ഉണ്ടായിരിക്കണമെന്നും അദ്ദേഹം അതേ സ്ഥാപനത്തിൽ ഡോക്ടറൽ ബിരുദം പൂർത്തിയാക്കി.  2000 ൽ, നെയ്വർ ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ടിലെ ഒരു പോസ്റ്റ്ഡോക്ടറൽ റിസർച്ച് ഫെലോ ആയിരുന്നു.
## കരിയർ
2003 ൽ, വീവർ വണ്ടർബിൽറ്റ് യൂണിവേഴ്സിറ്റി സ്കൂളിൽ ഒരു ഫാക്കൽറ്റി സ്ഥാനം സ്വീകരിച്ചു. എക്സ്ട്രാസെല്ലുലാർ വെസിക്കിളുകളുടെ എല്ലാ വശങ്ങളെയും കുറിച്ച് ഗവേഷണം നടത്തി.  കാൻസർ ബയോളജി, വെണ്ടർബിൽറ്റ്-ഇൻഗ്രാം കാൻസർ സെന്ററിലെ അസോസിസ്റ്റൻ പ്രൊഫസറായും ബയോമെഡിക്കൽ ഇൻഫോർഗിനുകളുടെയും ബയോമെഡിക്കൽ ഇൻഫെർട്ടിംഗ് വകുപ്പിന്റെയും പ്രോട്ടീൻ പിഐ 3-കിനാസ്, പികെസി-ആൽഫ എന്നിവ എങ്ങനെ ഒരുമിച്ച് പ്രവർത്തിച്ചുവെന്ന് തിരിച്ചറിയാനുള്ള കമ്പ്യൂട്ടേഷണൽ മോഡലിംഗും പരീക്ഷണാത്മക പഠനവും നടത്തി. 2013-ൽ ആക്രമണോധികാരികളായ കാൻസർ കോശങ്ങളുടെ രണ്ട് സവിശേഷതകൾ ഒരുമിച്ച് ബന്ധിപ്പിക്കുകയും എക്സോസോമുകൾക്കായി ഡോക്കിംഗും സ്രവസരവുമായ സൈറ്റുകളായി പ്രവർത്തിക്കുകയും ചെയ്തു.  അവരുടെ അക്കാദമിക് ഗവേഷണത്തിന്റെ ഫലമായി, അസോസിയേഷൻ ഓഫ് അമേരിക്കൻ മെഡിക്കൽ കോളേജസ് കൗൺസിൽ ഓഫ് ഫാക്കൽറ്റി, അക്കാദമിക് സൊഡോയിറ്റികൾ, വാൻഡർബിൽബിൽ ബേസ് സയൻസ് റിസർച്ച് ഉപദേശക സമിതി എന്നിവയിൽ വീവർ  സേവനം അനുഷ്‌ഠിക്കുന്നതിനായി തിരഞ്ഞെടുത്തു.
## അവലംബം

## External links
*
സൂസൻ ലൂയിസ് ടോപാലിയൻ

ഒരു അമേരിക്കൻ സർജിക്കൽ ഓങ്കോളജിസ്റ്റാണ് **സൂസൻ ലൂയിസ് ടോപാലിയൻ** (ജനനം 1954). ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് മെഡിസിനിലെ ബ്ലൂംബെർഗ്-കിമ്മൽ ഇൻസ്റ്റിറ്റ്യൂട്ട് ഫോർ കാൻസർ ഇമ്മ്യൂണോതെറാപ്പിയിലെ ബ്ലൂംബെർഗ്-കിമ്മൽ പ്രൊഫസറാണ്. ഈ റോളിൽ, അവർ മനുഷ്യന്റെ ആന്റിട്യൂമർ പ്രതിരോധശേഷി പഠിക്കുന്നു.

## ആദ്യകാല ജീവിതവും വിദ്യാഭ്യാസവും
ന്യൂജേഴ്‌സിയിലെ ആൽപൈനിൽ പിതാവ് മാൽക്കം എഫ്. ടോപാലിയന്റെ മകളായിട്ടാണ് ടോപാലിയൻ ജനിച്ചത്. അവരുടെ പിതാവ് ന്യൂയോർക്കിലെ പരവതാനിയുമായി സംബന്ധപ്പെട്ടിരിക്കുന്ന ടോപാലിയൻ ട്രേഡിംഗ് കമ്പനിയുടെ പ്രസിഡന്റായിരുന്നു. അവർ പിയാനോ വായിക്കുകയും ത്രിരാഷ്ട്ര മത്സരത്തിൽ ഒന്നാം സമ്മാനം നേടുകയും ചെയ്തു. ഹൈസ്കൂളിൽ നിന്ന് ബിരുദം നേടിയ ശേഷം, ടോപാലിയൻ വെല്ലസ്ലി കോളേജിൽ നിന്ന് ബിരുദവും 1979-ൽ ടഫ്റ്റ്സ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് മെഡിക്കൽ ബിരുദവും നേടി. തുടർന്ന് ഫിലാഡൽഫിയയിലെ തോമസ് ജെഫേഴ്‌സൺ യൂണിവേഴ്‌സിറ്റി ഹോസ്പിറ്റലിൽ സർജിക്കൽ റെസിഡൻസി ഡയറക്ടർ ഹെർബർട്ട് കോണിന്റെ മാർഗനിർദേശപ്രകാരം ജനറൽ സർജറിയിൽ അവർ റെസിഡൻസി പൂർത്തിയാക്കി.  ഇതിനെത്തുടർന്ന്, ഫിലാഡൽഫിയയിലെ ചിൽഡ്രൻസ് ഹോസ്പിറ്റലിലും നാഷണൽ ക്യാൻസർ ഇൻസ്റ്റിറ്റ്യൂട്ടിലും (NCI) അവർ രണ്ട് ഫെലോഷിപ്പുകൾ നടത്തി.
## സ്വകാര്യ ജീവിതം
ടോപാലിയൻ 1993-ൽ ഡ്രൂ പാർഡോളിനെ വിവാഹം കഴിച്ചു.

## അവലംബം

## External links
*

വർഗ്ഗം:1954-ൽ ജനിച്ചവർ
മാരിസ സി. വീസ്

ഫിലാഡൽഫിയയിൽ താമസിക്കുന്ന ഒരു അമേരിക്കൻ ഓങ്കോളജിസ്റ്റാണ് **മാരിസ സി. വീസ്**, എം. ഡി. സ്തനാരോഗ്യത്തെയും സ്തനാർബുദത്തെയും കുറിച്ചുള്ള വിഷയങ്ങളിൽ വൈദ്യശാസ്ത്ര, വ്യക്തിഗത വിവരങ്ങൾ നൽകുന്ന അവർ Breastcancer.org  സ്ഥാപകയും പ്രസിഡന്റുമാണ്. 

ഫിലാഡൽഫിയ പ്രദേശത്തെ തോമസ് ജെഫേഴ്സൺ യൂണിവേഴ്സിറ്റി ഹെൽത്ത് സിസ്റ്റത്തിലെ ലങ്കയു മെഡിക്കൽ സെന്ററിൽ ബ്രെസ്റ്റ് റേഡിയേഷൻ ഓങ്കോളജി ഡയറക്ടറായും, ബ്രെസ്റ്റ് ഹെൽത്ത് ഔട്ട്റീച്ചിന്റെ ഡയറക്ടറായും അവർ  പ്രവർത്തിച്ചുവരുന്നു. നാഷണൽ കാൻസർ ഇൻസ്റ്റിറ്റ്യൂട്ട് ഡയറക്ടറുടെ കൺസ്യൂമർ ലൈസൺ ഗ്രൂപ്പിൽ ഏഴ് വർഷം അവർ സേവനമനുഷ്ഠിച്ചു.

റാൻഡം ഹൗസ് പ്രസിദ്ധീകരിച്ച സ്തനാർബുദത്തെക്കുറിച്ചുള്ള നാല് പുസ്തകങ്ങളുടെ രചയിതാവാണ് വൈസ്. അവരുടെ ആഗോള സ്തനാർബുദം തടയൽ സംരംഭമായ തിങ്ക് പിങ്ക്,  ലിവ് ഗ്രീൻ പ്രോജക്റ്റ്, എന്നിവയെ 2008 മുതൽ ബ്രെസ്റ്റ് കാൻസർ.ഓർഗ് പ്രോത്സാഹിപ്പിക്കപ്പെട്ടിരുന്നു.

അവർ വെയ്സ് എബിസിയുടെ ഗുഡ് മോർണിംഗ് അമേരിക്ക, എൻബിസിയുടെ റ്റുഡേ,  CNN’s മെഡിക്കൽ ഫീച്ചേഴ്സ്, ദ ഡോ. ഓസ് ഷോ എന്നിവയിലും പലതവണ അതിഥിയായിരുന്നിട്ടുണ്ട് . എലൂ, സെൽഫ്, റെഡ്ബുക്ക്, മാരി ക്ലെയർ, സെവെന്റീൻ, കോസ്മോപൊളിറ്റൻ, ഗുഡ് ഹൗസ്കീപ്പിങ്ങ്, ഓപ്രമാസിക,  എന്നിവയുൾപ്പെടെയുള്ള വനിതാ മാസികകളിൽ അവരെക്കുറിച്ച് പ്രസിദ്ധീകരിച്ചിരുന്നു.  സ്തനാർബുദത്തിന്റെ വിഷയത്തെക്കുറിച്ചുള്ള നിരവധി പ്രസിദ്ധീകരണങ്ങളിൽ അവരുടെ പുസ്തകങ്ങളും മറ്റ് പ്രവർത്തനങ്ങളും ഉദ്ധരിക്കപ്പെട്ടിരുന്നു. 
## അവലംബം

## External links
*http://www.breastcancer.org
*Marisa C. Weiss, MD at WebMD